Sebut Nama Pasangan Dan Anak  Dalam Doa Selepas Solat, Setiap Hari. Barulah Cipta Keluarga Bahagia

Setiap pasangan suami isteri inginkan sebuah kehidupan keluarga yang bahagia. Begitu juga dengan anak yang bijak dan mendengar kata.

Berikut panduan yang boleh dijadikan hala tuju untuk membentuk keluarga bahagia.

1 SOLAT awal waktu, PASTI keluarga akan bahagia. Beza orang yang sekadar solat dengan orang yang solat di awal waktu, ibarat langit dan bumi. Jauh bezanya. Dan Allah akan hujani rezeki pada rumah orang-orang yang jaga solat di awal waktu.

2  Wujudkan ta’lim dalam rumah sekurang-kurangnya 30 minit setiap hari. Ta’lim adalah sesi berkumpul sekeluarga dan bercerita tentang Allah, kisah nabi, tafsir quran, atau hadis-hadis. Jadikan rumah kita sebahagian dari taman syurga.

3  Wujudkan tiga waktu ini dalam keluarga, sekurang-kurangnya sekali sehari: Solat berjemaah, Makan berjemaah, dan Bercerita/berbual. Dan dalam ketiga-tiga waktu ini, haramkan handphone dan TV.

4  Menguap atau melihat handphone ketika pasangan atau anak-anak sedang bercerita, adalah akhlak yang sangat buruk.

5  Sebut nama pasangan dan anak-anak dalam doa selepas solat, setiap hari.

6  Banyakkan menyebut “ya arhamar rahimin” (Yang Maha Pengasih dan Penyayang). Supaya setiap anggota keluarga kita juga sentiasa ada dua sifat itu – penyayang dan pengasih.

7  Hindari sikap MALAS. Buang perkataan MALAS dalam kamus hidup. Allah benci orang yang malas, Allah menyempitkan rezeki orang yang malas. Kurangkan tidur, kurangkan makan, kurangkan social media, kurangkan berhibur. Kerana itu punca malas.

8  Tanda Allah sayang keluarga kita ialah bila setiap ahli keluarga mampu berlembut dan bertoleransi sesama sendiri. Kalau kita masih berkasar, kerap bertelingkah, kuat merajuk, pentingkan diri sendiri, maksudnya keluarga kita masih jauh dari Allah.

9  Orang yang paling kaya dan bahagia adalah orang yang kenal Allah, percaya Allah, RASA Allah sentiasa melihat, dan yakin setiap musibah dan nikmat itu adalah kerana kasih sayang Allah.

10  Apa ciri-ciri rumah yang Allah suka? Rumah yang sentiasa bersedia menyambut Rasulullah SAW sebagai tetamu. Bayangkan Rasulullah nak datang rumah kita petang ni. Adakah kita akan malu atau mengelak? Adakah kita akan sorokkan mana2 majalah, DVD, frame gambar? Adakah kita akan hulurkan Quran yang berhabuk (dah lama tak baca) kepada Rasulullah? Atau adakah kita dalam keadaan yang sentiasa bersedia untuk menyambut Rasulullah, dan yakin baginda akan suka berkunjung ke rumah kita? Tepuk dada.

11  Nafkah wajib seorang suami kepada isterinya ada tiga: Tempat tinggal, Makanan dan Pakaian. Suami isteri yang tinggal di rumah mak atau mak mertua atas sebarang sebab, bermaksud suami belum menyempurnakan nafkah tempat tinggal. Tapi kalau tiada pilihan, suami tetap perlu beri bayaran sewa (atau sumbangan setimpal) kepada tuan rumah, bagi menyempurnakan nafkah tersebut. Ini kewajipan. Dan kalau tak ditunaikan, suami akan menanggung dosanya, dan boleh jadi asbab rezeki keluarga sempit dan rumahtangga tak bahagia.

12  Rasulullah SAW tak pernah merungut apabila makanan yang disediakan isterinya tak sedap, kekurangan pada sikap/layanan isterinya, kenakalan anak-anak, sikap ego orang tua, rajuk/cemburu isterinya, atau sebarang kesusahan dalam rumahtangga. Rasulullah tak pernah merungut. Kerana merungut adalah salah satu tanda hati telah hitam.

13  Macam mana nak bersihkan hati yang hitam? Rajin basuh toilet, bersihkan rumah. Kerja-kerja “kotor” sebegini akan membersihkan hati dan menundukkan jiwa. Sambil bersihkan tandas, repeat dalam hati –
“Rajiah, kau bukan siapa-siapa, kau takde apa-apa, kau tak pernah buat apa-apa. Semua kebaikan yang ada pada kau, adalah kuasa dan pertolongan Allah semata-mata.”

14  Setiap kali kita nampak keburukan atau kekurangan pada pasangan dan anak-anak, kene SABAR. Betulkan diri sendiri dulu. Kadang-kadang kekurangan itu bukan pada pasangan atau anak-anak, tapi pada diri sendiri yang gagal bersyukur, gagal mendidik dan gagal menjadi contoh yang baik. Orang yang betul-betul yakin dengan Allah, tak pernah pandang rendah pada orang lain, termasuk dirinya sendiri.

15  Setiap kali buat kebaikan, jangan harapkan pujian daripada pasangan, tapi harapkan Allah pandang dan Allah sayang. Sebab bila Allah sayang, automatik seluruh makhlukNya sayang pada kita.

16  Kekalkan mawaddah (romantik) dalam rumahtangga. Jalan pegang tangan, baring atas riba pasangan, peluk pasangan, pandang wajah pasangan dengan rasa cinta. Biarpun di hadapan anak-anak.

17  Ringankan mulut untuk ucapkan kata cinta, kata penghargaan, pujian dan dorongan kepada pasangan dan anak-anak setiap hari. Itu akan melembutkan hati dan mengeratkan hubungan.

18  Rasulullah SAW tak pernah pukul/rotan/kurung/ikat/meninggikan suara kepada pasangan dan anak-anak. Baginda bijak menggunakan kemahiran komunikasi dan tutur kata yang berhemah untuk selesaikan sebarang konflik dan stress. Kekerasan dan kekasaran fizikal hanya akan mengeraskan hati dan menjarakkan hubungan.

19  Cara hidup kita menentukan cara mati kita. Dan cara mati kita menentukan cara kita dibangkitkan semula nanti. So kalau nak kesudahan yang baik, betulkan cara hidup bermula sekarang!

20  Sentiasa buat kebaikan, walaupun kepada pasangan yang tak pandai menghargai, pasangan yang ego, pasangan yang jahil, pasangan yang tak membalas kebaikan tersebut. Kerana setiap kebaikan yang kita buat, pasti akan dibalas oleh Allah. Buat baik, sebab nak Allah sayang, bukan sebab nak pasangan sayang. Ingat, tiada satu pun kebaikan yang sia-sia!

21  Rumahtangga yang sejahtera adalah salah satu syurga dunia. Sesiapa yang tak berusaha untuk capai syurga dunia, tak akan mampu beroleh syurga di akhirat nanti. Maka penting untuk kita berusaha capai keluarga sejahtera, sebelum mati.

22  Suami yang rajin tolong basuh pinggan, bukan suami dayus. Suami yang rajin tolong sidai baju, bukan suami dayus. Suami yang tolong mandikan anak-anak, bukan suami dayus. Suami yang patuh cakap isterinya, bukan suami dayus. Tapi suami dayus, adalah suami yang tak mampu membimbing isterinya ke jalan Allah, tak mampu menjaga aurat isterinya, tak mampu membentengi isterinya dari azab api neraka.

23  Rumahtangga yang sentiasa ada solat dan zikir di dalamnya, pasti akan tenang dan bahagia.

24  Jarak sesuatu masalah dengan penyelesaiannya, ibarat jarak dahi dengan tempat sujud. Apa pun konflik dalam rumahtangga, kembali pada Allah.

25  Kualiti sesebuah keluarga terletak pada kualiti solat anggotanya.

26  Sentiasa bersedekah sesama anggota keluarga. Kerana sedekah itu lebih tajam daripada doa.

27  Keluarga adalah asas hidup. Kalau keluarga sejahtera, seluruh perjalanan hidup akan mudah.

28  Seorang suami perlu ada sifat “ghirrah”. (Bukan ghairah. Itu memang dah confirm ada ) Ghirrah bermaksud cemburu. Cemburu yang bertujuan untuk memelihara kehormatan isteri dan menghindar isteri daripada maksiat dan dosa. Contoh, kalau isteri nak keluar dengan kawan2, suami boleh izinkan. Dengan syarat, auratnya terpelihara, pergaulannya terjaga.

29  Doa bila rumahtangga dilanda badai atau musibah:
Surah At-Taubah, ayat 128-129.
Ini doa favourite Rasulullah SAW.

30  Doa supaya satu keluarga sentiasa jaga solat:
Surah Ibrahim, ayat 40.

31 Doa supaya Allah sentiasa pelihara ibu bapa kita, dan jadikan anak-anak kita taat:
Surah Al-Ahqaf, ayat 15.

32 Doa memohon zuriat, dan agar Allah sentiasa beri kesabaran ketika belum ada zuriat:
Surah Maryam, ayat 1-10.

Sumber: islamituindah.my


Ditumbuk Suami Sehingga Tiga Kali, Akhirnya Shuhada Buka Mulut!

Selepas insiden ditumbuk suaminya, Hafidz Roshdi, Nurul Shuhada Mat Shukri akhirnya membuka mulut berhubung perkara tersebut.

Menerusi perkongsian terbaru wanita itu di Insta Story, Shu menyatakan bahawa penyesalan seseorang manusia tidak boleh diukur dengan janji di mulut kerana boleh sahaja dia memungkiri janji tersebut.

Ujar Shuhada lagi dia sama sekali tidak akan menghubungi pelakon itu lagi kerana dilihat menjadikan masalah mereka dan penderitaan yang dihadapi isteri seperti satu gurauan.

Wanita berusia 29 tahun itu juga menjelaskan bahawa pelakon drama Mr Donat Karamel itu tidak pernah pun ‘membeli beras’ seperti yang digadang-gadangkan di setiap posting Instagram.

Tambahnya, dia mendoakan agar lelaki yang pernah mengasarinya sehingga mengalami cacat kekal itu mendapat balasan setimpalnya daripada Allah S.W.T.

Tambahnya lagi, ketika ini dia hanya mahu berjuang untuk hidupnya sendiri dan enggan lagi mengambil tahu berkenaan pelakon itu dan juga skandalnya kerana sudah penat ‘bersangka baik’ selama ini sehingga mengalami kecacatan kekal pada wajah.

Shuhada juga turut berkongsi hantaran mesej kata-kata semangat dan doa daripada orang ramai yang sentiasa berharap agar dia mendapat pembelaan sewajarnya.

Sebelum ini tular di media sosial apabila ada dakwaan mengatakan seorang pelakon lelaki menumbuk isterinya sebanyak tiga kali sehingga mengalami kecederaan.

Tak lama selepas itu, ahli keluarga Shuhada mengesahkan bahawa wanita terbabit telah menjadi mangsa kekerasan Hafidz Roshdi yang bengang kerana isterinya mengangkat telefon sewaktu mereka sedang berbincang di dalam kereta.

Sumber: Instagram Shushukrii


Anak Mudah Dengar Kata Bila Ayah Yang Tegur, Terus Angkat Muka Dan Patuh. Rupanya Ini Sebabnya!

Nak didik anak ini memang mencabar lebih lagi bila anak semakin membesar. Bila bagi nasihat atau tegur asyik tak dengar kata.

Oleh sebab itu, si ibu akan membebel hinggakan ada anak terutama remaja menyatakan ibunya membebel hampir 24 jam sehari walhal si ibu sekadar mahu menasihati serta membetulkan apa yang salah.

Bukan mudah sebenarnya untuk menasihati terutama sekiranya si anak semakin meningkat remaja, mungkin pada si ibu, teguran yang dilakukan itu demi kebaikan anak-anaknya namun ia sering disalah erti.

Namun apabila ayah mula masuk campur dalam mendidik, terus anak angkat muka dan patuh pada arahan. Bahkan sepatah teguran ayah terus didengar! Hakikatnya cara ayah mudah untuk anak mendengar kata berbanding ibu.

Sebagaimana perkongsian saudara Mohd Fhais Salim ada benarnya. Ikuti pandangan beliau mengenai hal ini.

Ruginya kalau kita tak tegur anak anak kita. Peranan seorang ayah adalah untuk menegur anak anak bila dia buat silap.

1 – Sesungguhnya anak lebih mudah dengar kata-kata ayah berbanding ibu. Ibu bebel setiap hari pun, anak tak dengar tapi ayah kata sepatah je terus menusuk ke jiwanya.

2 – Sesungguhnya anak lebih takut dan gerun bila ayah marah. Ibu kalau marah, anak boleh gelak ketawa lagi tapi kalau ayah yang marah semua kecut perut.

3 – Sesungguhnya anak lebih ternanti nanti pujian dan teguran dari ayahnya berbanding ibu. Pujian dari ayah memberi rasa Gratification ( kepuasan ) dan teguran ayah memberi rasa Self-Reflection ( muhasabah diri )

4 – Sesungguhnya anak lebih cepat mengikut gaya ayah berbanding gaya ibu. Ini fitrah kanak-kanak, apa yang ayah buat anak cepat ikut. Maka jadilah contoh teladan yang terbaik buat anak anakmu.

5 – Sesungguhnya dalam hati setiap anak ayah adalah hero sejati mereka, hanya ayah yang boleh berikan anak rasa selamat, rasa secure dan rasa diri dia berharga ( self-esteem )

6 – Sesungguhnya anak lebih risau kalau ayah nampak kesilapan dia berbanding ibu. Ini kerana di mata anak, dia mahu kelihatan sempurna di depan ayahnya.

7 – Sesungguhnya di kala anak bertemu dengan kawan-kawannya, mereka selalu cerita dan membanding-banding kehebatan ayah masing masing. Kerana ayah adalah simbol kebanggaan setiap anak.

Ruginya kalau kita alpa soal mendidik dan melentur anak pada pasangan semata-mata, sedangkan ini tanggungjawab kita bersama.

Impak yang positif

Positif impak adanya ayah yang rajin menegur,
– anak lebih baik tingkahlakunya ( PQ )
– anak lebih stabil emosinya ( EQ )
– anak lebih cerdik kognitif jugdement ( IQ )
– anak lebih tinggi harga dirinya ( SQ )
Kita saling melengkapi. Pasangan kita tugasnya sebagai guru kasih sayang, tugas kita pula sebagai guru tarbiah anak anak. Jangan alpa, tegur untuk melentur!


Kena Romantik Walau Dah Lama Kahwin, Aktiviti Ni Confirm Pasangan Teruja!

Walaupun dah berkahwin lama dan anak pun dah berderet-deret, tapi itu bukan maknanya suami isteri tak perlu lagi nak beromantik bagai.

Romantik sentiasa kena praktikkan untuk segarkan hubungan rumah tangga.

Jom bangkitkan semula rasa romantik dan cintan cintun suami isteri. Kasi suprise sikit pada pasangan.

1. Tak perlu tunggu hari istimewa, belikan 12 kuntum bunga dan buatkan suprise di tempat kerja pasangan. Kenapa 12? Sebab wakilkan setiap bulan yang tertinggal. Sweet tak?

2. Kalau rajin buatkanlah bekal untuk pasangan nak ke tempat kerja. Bukan bekalan biasa tapi sandwich bertulis i love you.

3. Kalau dah lama tak mandi sama, sila amalkan semula. Kasi mood mantap. Buatlah apa-apa yang patut asal tambah bahagia.

4. Setiap hari Khamis atau Jumaat berikan mesej ringkas berbau romantik. Mood ghairah kena disentuh, baru menjadi.

5. Setiap kali makan jangan lupa aksi suap menyuap. Biarlah anak jadikan contoh cara kita yang mesra. Berkat, pahala pun dapat.

6. Tolong isteri pilihkan pakaian pun dah cukup romantik. Percayalah isteri sangat inginkan pendapat suami. Apa lagi beli dan buat suprise. Confirm isteri melompat gembira.

7. Kalau tengok tv gatal-gatalkanlah tangan usap rambut isteri. Belai-belai lebih sikit, hilang penat isteri. Nak tolong urutkan, sangat dialukan kata isteri.

8. Dalam kereta, sesekali boleh juga pegang atau sentuh-sentuh tangan isteri. Isteri mana yang tak teruja malah rasa disayangi. Sila buat!

9. Dah romantik, hubungan intim jangan diabaikan sebab inilah kunci bahagia suami isteri. Cari mood baru dengan pergi bercuti atau check in hotel berdekatan. Kasi suprise istimewa buat pasangan kita.


Aktifkan Percutian Sekolah Anak Di SuperDayCamp, Rugi Kalau Tak Turut Serta!

Tidak hairanlah jika dikatakan dunia anak-anak kita hari ini jauh bezanya dengan zaman kita dahulu. Apa tidaknya, lihat sahaja setiap ruang masa yang mereka lalui pasti ada dibayangi dengan penggunaan teknologi terkini.

Umpamanya, pelbagai permainan video dan kandungan visual pada platform dalam talian telah merubah cara anak-anak kita bermain. Ini secara tidak langsung telah memberi kesan kepada anak-anak muda dan remaja yang dilihat menjadi kurang aktif dari aspek fizikal dan sosial.

Trend yang membimbangkan ini telah dilaporkan baru-baru ini, mendedahkan lebih daripada separuh remaja Malaysia mengamalkan gaya hidup yang tidak aktif dan lebih suka duduk berjam-jam tanpa sebarang aktiviti fizikal. Akibatnya, mereka terlepas peluang untuk merasai dan melalui proses pembelajaran aktif semasa bermain.

Charlene Marie Samuel, Pengarah Pusat Perilaku Autisme dan ahli terapi Analisis Terapi Terapan yang terlatih berkata, “Masa bermain adalah penting untuk perkembangan kanak-kanak terutamanya waktu kanak-kanak ini adalah menjadi waktu yang cukup penting dalam membentuk siapa mereka di masa akan datang.

“Dengan bermain, ia membolehkan mereka mempelajari kemahiran penting seperti penyelesaian masalah, bekerja dalam pasukan dan menyesuaikan diri dengan persekitaran baru – semuanya itu sangat berguna apabila mereka semakin membesar. ”

Sehubungan dengan itu, bersempena musim cuti sekolah yang tidak lama lagi, SuperPark Malaysia sebuah taman aktiviti dalaman yang paling mesra di seluruh dunia baru-baru ini memperkenalkan SuperDayCamp. Iaitu satu program unik yang dilengkapi dengan pelbagai aktiviti sukan yang menarik untuk memupuk kecergasan, kebolehan kognitif dan kerja berpasukan.

SuperDayCamp menyediakan alternatif untuk semua kanak-kanak berumur empat hingga sepuluh tahun dengan nisbah 1: 7, seorang jurulatih untuk tujuh kanak-kanak. Setiap peserta akan dibimbing menerusi kegiatan bermain di dalam taman untuk membangunkan kesejahteraan fizikal, mental, emosi dan sosial – kualiti penting untuk membantu kanak-kanak berkembang dan menjadi sukses di sekolah dan di dalam kehidupan.

“Memperluas konsep utama kami tentang ‘kuasa bermain’, SuperDayCamp akan dapat menguatkan hubungan, membina kepercayaan dan menyokong keyakinan diri, memberi kanak-kanak permulaan awal dalam membangun landasan yang kuat dalam kemahiran hidup. Ianya disahkan oleh Lembaga Pendidikan Finland dan kem hari ini menawarkan pengalaman pembelajaran pelbagai lapisan di mana para peserta boleh mengeluarkan peluh sambil berseronok.

“Malah menariknya juga, kem ini dijalankan di dalam persekitaran yang tertutup, bebas dari terkena hujan dan panas. Ini sekali gus membuatkan ibu bapa tidak berasa bimbang sepanjang anak-anak melakukan aktiviti di sini sepanjang cuti sekolah ini. , “kata Andes S.H Wong, Pengurus Pemasaran Kanan, SuperPark Malaysia.

Ekstra info SuperDayCamp!


Jangan Anggap Biasa-Biasa Aje. Setiap Luahan Isteri  Itu Penting, Barulah Rumahtangga Itu Bahagia

Semua pasangan inginkan rumahtangga bahagia walaupun sudah lama mendirikan rumahtangga. Malah pakar telah membuktikan kunci kebahagian sesebuah perkahwinan terletak pada tangan seorang suami yang bijak mengendali emosi isteri. Oleh itu, jika isteri mahu meluahkan isi hati, dengarlah kata-katanya. Sebagaimana yang dikongsi oleh Firdaus Shakirin  di laman facebooknya yang sungguh bermanfaat.


Tanda Suami Manja Yang Isteri Kena Alert. Barulah Bahagia Rumahtangga

Membina keluarga bahagia tentunya impian setiap pasangan suami isteri. Pastinya setiap pasangan perlu saling menghargai pasangannya. Termasuk memiliki suami yang manja. Jom semak untuk kenali suami yang manja.

Ciri-ciri Suami Manja

1. Melalui bertentang mata

Jika suami anda merenung tepat ke arah mata anda, ini menunjukkan suami minat terhadap anda. Jadi si isteri janganlah mengalihkan pandangan pula tetapi teruslah membuat jelingan mata yang menawan terhadap suami anda.

2. Jika marah

Jika si isteri sedang marah dan tiba-tiba si suami memujuk dan memeluk erat mesra isterinya, ini petanda bahawa si suami sangat menyayangi isterinya. Jadi, banyakkan berbuat begini ye. Jikalau si isteri sedang marah(api), suami patut menyejukkannya dengan belaian mesra.

3. Dia tunjuk minat kepada perkara yang anda suka

Misalnya jika dia tahu anda suka tengok cerita yang romantik, dia akan berikan pendapat cerita-cerita romantik yang dapat dilihat bersama. Memang romantis suami begini.

4. Suka mengusik dan berjenaka

Suami kerap mengusik anda. Jangan risau kerana ianya ingin menarik perhatian anda untuk disayangi dan dimanjai.

5. Bercakap lembut

Kalau seorang suami ini minat akan anda, dia akan bercakap dengan lebih lembut dan mesra dengan anda. Yang pasti ini sikapnya yang sangat romantis. Jika anda si isteri, apalagi masa inilah untuk bermanja dengannya.

Berbahagialah dan beruntunglah jikalau isteri mempunyai suami yang begini. Kepada mereka yang mempunyai ciri-ciri suami di atas, hargailah dan banyakkanlah wujudkan hubungan mesra suami isteri.

Sumber: airmien.wordpress.com


Wanita Ini Kongsi Petua Guna Daun Sirih. Rugi Jika Tak Amalkan.

Tidak dinafikan banyak khasiat daun sirih yang boleh diamalkan untuk kesihatan yang lebih baik secara alami.

Selain boleh dibeli di kedai, pokok daun sirih ini mudah di tanam dirumah. Jadi ketika anda memerlukan daun ini, anda hanya memetik ajer di rumah. Memang tak menyesal tanam di rumah.

Menerusi perkongsian puan Suzana Raman menerusi grup CHE BIBAH & SPATULA, beliau kongsi khasiat dan amalannya. Lebih menarik lagi, warganet juga turut berkongsi petua masing-masing.

Ikuti perkongsian ini.

Daun sirih

Petang semalam saya balik kampung rumah bapak saya, selalu kalau balik saya suka ambik daun sirih belakang dapur rumah dia. Pokok sirih yang bapak saya tanam. Saya suka amalkan penggunaan daun sirih ni. Jom kita tengok khasiat dia dulu.

Daun sirih atau nama saintifiknya Piper Betle L berasal dari keluarga Piperaceae. Sirih adalah tumbuhan yang mempunyai nilai yang tinggi dalam masyarakat Melayu dan juga masyarakat India. Ia merupakan sejenis tumbuhan memanjat yang boleh mencapai ketinggian 10-15 kaki.

Jom kenali dan belajar khasiat daun sirih.

Sirih membiak melalui keratan batang dan anak yang akan tumbuh dari batangnya yang merayap di tanah. Daun sirih ini memiliki pelbagai kandungan penting seperti pelembab semulajadi, mineral, vitamin, antioksidan serta antiseptik.
Dalam perubatan tradisional, sirih banyak digunakan khususnya untuk penyakit yang dikatakan berpunca dari gangguan makhluk halus. Sirih juga dijadikan sejenis snek oleh orang-orang tua Melayu dan India. Sehelai daun sirih yang telah di bersihkan dicalit dengan sedikit kapur. Pinang yang telah diricih halus atau dipotong kecil diletakkan di atas daun bersama dengan gambir. Daun sirih kemudiannya digunakan untuk membungkus bahan ini sebelum dikunyah.

9 khasiat daun sirih.
1. Menghilangkan nafas berbau
2. Merawat kulit dan masalah jerawat
3. Mengubati keputihan dan kegatalan pada bahagian sulit wanita
4. Mengurangkan bengkak gusi
5. Menghilangkan bau badan
6. Melancarkan haid & meredakan senggugut
7. Mengubat penyakit asma
8. Menyembuhkan batuk
9. Penawar sakit jantung

Petua

Selalunya saya suka rendam daun sirih ni dan berkumur-kumur dengan air rendaman ni. Hasilnya nafas jadi segar. Kalau rajin saya suka rebus daun sirih dengan biji manjakani. Saya suka buat sebagai cucian tempat sulit kita. Daun ni sangat berkesan sebagai antiseptik semulajadi, selain menghilangkan kegatalan disebabkan oleh penyakit keputihan.

WARGANET PUN KONGSI PETUA

Che bibah guna daun sirih untuk apa ya? Bolehlah share serba sikit petua kat sini sebagai panduan kita semua.


Ini 5 Makanan Yang Buat Anak Sukar Dikawal Dan Terlalu aktif. Ibu Ayah Kena Alert!

Sering kali gula menjadi satu-satunya makanan yang akan dipersalahkan kerana menjadikan adik aktif dan sukar dikawal. Namun tahukah anda, makanan lain juga memberikan impak kepada kelakuan anak. Antaranya ialah:

1. Produk tenusu

Minum susu memberikan khasiat yang berguna kepada si manja untuk Namun bagi si manja yang alergi kepada protein yang terkandung dalam produk tenusu, mereka kana menunjukkan gangguan kepada mood dan kelakuan iaitu agresif dan sensitif apabila terdedah kepada laktosa.

2. Gula

Gula apabila diambil melebihi paras yang normal akan menyebabkan kanak-kanak terlalu aktif. Gula juga dikenal pasti sebagai penyebab utama masalah kesihatan jangka panjang.

3. Pewarna tiruan

Tidak ramai yang tahu perwarna tiruan mempunyai perkaitan yang rapat dengan ADHD, hyperactivity dan perubahan tabiat. Kebanyakan ibu bapa terlepas pandang dan hanya menyalahkan gula semata-mata. Hati-hati akan kehadiran pewarna tiruan ini selalunya tersembunyi di dalam sebuku roti atau tairu.

4. Bahan perasa

Bahan perasa seperti monosodium glutamate (MSG) boleh menyebabkan sakit kepala dan hyperactivity kepada kanak-kanak.

5. Bahan pengawet

Bahan pengawet terdapat banyak di dalam makanan berproses seperti makanan dalam tin dan produk sejuk beku. Perlu diketahui pemakanan yang kaya dengan makanan berproses berkait rapat dengan tekanan perasaan, perkembangan terbantut dan masalah tidur.


Bila Isteri Bekerja, Suami Kena Selingsing Lengan Bantu Mana Yang Mampu. Deep Perkongsian Ini!

Dulu lain, sekarang lain! Jika dulu ramai wanita bergelar surirumah, tetapi kini ramai wanita yang bergelar isteri dan bekerjaya. Namun pada masa yang sama mereka juga kena mahir menguruskan rumahtangga.

______________________________________________________________

Rata-rata ibu bapa sekarang mempunyai anak perempuan yang bekerjaya. Dan dalam masa sama juga mereka ini jika mahu berkahwin, perlu mahir:

1. Memasak.
– beli barang di pasar.
– basuh bahan mentah
– simpan dan organize dalam peti ais
– masak menu sarapan dan makan malam sekurang-kurangnya.
– kemas dapur.
– basuh perkakasan memasak.
– buat hidang atas meja makan.
– kemas meja.
– basuh pinggan.

2. Mengemas.
– pandai guna vacuum.
– bersihkan ruang tamu, mop seminggu sekali.
– cuci sekurang-kurangnya 3 tandas dalam rumah seminggu sekali.
– cuci bilik tidur, mop dan vacuum sekurang-kurangnya seminggu sekali.
– basuh garaj sebulan sekali.

3. Mengurus pakaian.
– menjadi konsultan tak berbayar kepada pemakaian suami dan anak-anak.
– membasuh mengikut spek dan kriteria baju, termasuk hal dalaman suami dan anak-anak
– mahir menggunakan mesin basuh.
– pandai menyidai pakaian.
– melipat dengan teknik kung fu dan taici tahu tahu dah siap walau malam tadi bertimbun.
– menggosok mana yang perlu kalau yang power siap gosok seminggu sekali terus banyak-banyak.
– kebijaksanaan mencari baju seluar suami dan anak-anak yang hilang.
– mengutip baju seluar anak-anak dan suami yang selamba salin depan pintu toilet.
– mengurus baju sendiri termasuk tudung, baju liplap, serta aksesori.

4. Jaga diri sendiri.

5. Menjaga anak.
– pandai menyusukan anak.
– jika anak menangis, bijak mendiamkan kurang dari 30 saat.
– sangat suka basuh yak anak.
– bijak organise baju-baju anak.
– bijak juga dengan mengurus pemakanan anak-anak.
– menjaga 10 orang anak seorang diri dengan teknik memandang dan mengecilkan mata sahaja (biasa diapply kepada suami juga).

6. Bersopan denga ibu bapa mentua.
– asal jumpa memberi salam dan menghulur salam
– rajin memasak dah hantar lauk.
– selalu bertanya khabar jika duduk jauh
– manis muka dah sering bersembang.
– tidak menyusahkan dan selalu menyenangkan.
– tak banyak merungut jika sesekali emak ayah mentua tegur salah silap.

7. Bijak berbelanja.
– sangat hebat bab membeli belah. Bajet 200, belanja RM199.99 sen.
– mengutamakan anak-anak.
– berjimat adalah sebuah kepentingan.
– mengurus wang rumah tangga dengan hemah.
– tak suka shopping benda tak perlu.
– selalu beli barang keperluan sahaja.

Ya, ini baru 7. Belum lagi tambah bab batin, bab keselamatan anak, kesihatan ada yang demam bagai termasuk kalau suami sakit dia punya manja mengalahkan anak-anak.

Semuanya isteri kena buat, akur dan taat.

Kawan-kawan, kalau kita memahami apa yang isteri buat, kita bantu mereka dengan sediakan pembantu (bibik). Kalau tak mampu, memang para suami kena bersama.

Saling tolak ansur, penat sama-sama dan saling bekerjasama. Itulah kasih sayang.

Dulu kita boleh cakap suami penat kerja di luar, hello, hari ini isteri kita juga bekerja, jadi dah sampai masa balik rumah selinsing lengan dan bantu mana yang mampu.

Tak pandai tak apa wahai para suami sekalian, ada sekali di dapur atau bantu tengok anak sekejapan adalah sesuatu yang sweet. Dan kawan-kawan, nak jadikan isteri kita kesayangan mentuanya, kitalah kena bantu mereka! Itulah cinta woih!

Begitulah.

Khairul Hakimin Muhammad,
Suamimu Mr. Perfect 10


Belum Sehari Luang Masa Lepas Berminggu Tak Jumpa, Suami Tercinta Dijemput Ilahi. Luahan Hati Wanita Ni Meruntun Jiwa!

Daripada Dia Kita Datang dan Kepada-Nya Kita Kembali. Peritnya menerima kenyataan, kehilangan orang tersayang. Yang selalu dihati dan menemani jiwa hari hari. Namun bila sampainya masa, tuhan ambil dia semula. Hanya Tuhan yang tahu akan perasaan itu.

Di dalam satu perkongsiannya di facebook, wanita ini meluahkan rasa hati selepas kehilangan suami tercinta semasa tidur.

Al-Fatihah

Datangnya arwah buat kali pertama tahun 2009 memperkenalkan diri sehinggalah sik lama ya pintu hatiku terdetik buat pertama kalinya kepada kaum Adam sehingga ku tauk rasa bercinta (chewah.. 😂) Ya Allah.. Indahnya masa ya, bang. 😭

Arwahlah cinta pertama aku selepas rasul dan ahli keluarga dan dia jugalah lelaki pertama yang berani nak melamar aku jadi isteri. Lalu 05/12/2015 berlangsungnya akad nikah kami di Kuching dan terus bersanding (Kuching & Saratok). Rami yang datang memeriahkan majlis. Seronok gilak2 bersanding bersebelahan dengan abg. Cinta pertama ayg. Lelaki yang telah digelar suami. Abang.. abang.. rindunya ayg masa ya.. macam nak diulang balit jak masa..

Dalam usia perkahwinan kami yang baru, Allah uji kami di mana aku keguguran pada tahun 2017 dalam usia kandungan yang masih baru, tapi kami redha Ya Allah dan terima hakikat masa ya. ‘Kelak kita cuba lagi k yang. Jgn pkey glak. Abg ada.’, Kata2 tok la yang memberi aku kekuatan masa ya sebab arwah sentiasa berada di sisi berik kata-kata semangat. Segala urusan semuanya menjadi mudah bila abg selalu pesan ayg n sokong apa yg ayg polah lamak tok.

Cuma..masa tok ayg baruk sedar, bang. Sejak kita kenal, kita sentiasa diuji menjadi pasangan jarak jauh rupanya. Berusaha untuk bekerja di satu tempat, tapi ada jak halangan antara kita duak. Mungkin ya lah petunjuk Allah swt untuk ayg. Bersedia untuk kekal ‘berjauhan’ dengan abg. Ya Allah.. 😭 beratnya dugaan ku kali tok.. Hanya Engkau tempat aku mengadu.. Air mata sik pernah kering.. Menangis dan terus menangis.. Rindu? Nang satu kemestian.. TERSANGAT-SANGAT rindu pada arwah abg… Ya Allah.. sakitnya dada tok nahan rasa..

Benarlah kata orang, tiada siapa manusia di dunia tok yang sik pernah sik da masalah. Benar, aku pernah mengaku bahawa aku rasa sik da masalah besar yang banyak berlaku dalam kehidupan aku. Mun ada pun, Alhamdulillah, aku boleh settle kedirik.

Tapi..

1 Muharram 1441AH bersamaan 1hb September 2019 tepat jam 03:35 pagi, Engkau uji aku dengan satu bebanan yang tidak terhingga tanggungnya sehingga aku rasa semua tok hanyalah satu mimpi dan bila aku sedar daripada tidur, arwah masih senyum melihatku, belaiku dan pelukku seperti biasa. Namun, semuanya hanyalah bayangan semata-mata. Aku langsung sik ada kuasa nak melawan waktu. Hanya Engkau Yang Maha Kuasa. Bukak jak mata kejut dengar arwah tengah nazak dalam tidur rupanya disisi. Mula aku fikir sesak nafas. Tapi yalah sebenarnya 3 hembusan nafas terakhir sewaktu malaikat Izrail menjalankan tugas untuk menarik nyawanya. Ya Allah, sungguh aku tidak kuat masa tok. Bergegar seluruh tubuh. Di goncang beberapa kali tubuh, namun langsung tiada reaksi daripada arwah. Syukur otak masih dapat berifikir. Tunggah kesemua ahli keluarga then hantar arwah terus ke emergency Hospital Saratok.

Mulai 03:50 pagi, bantuan CPR dipolah beberapa kali. Aku ulang alit keluar masuk dari pintu emergency mengharapkan ada keajaiban berlaku. 15 minit selepas ya, dengar perbualan bersama dengan salah seorang petugas, memaklumkan nadi sudah ada tapi respon belum ada. Usaha ditingkatkan lagik. Dalam masa tok, kmk sekoga terus rasa lega tapi doa tidak pernah putus di bibir supaya arwah kembali memberi respon. Kakak dan abang ipar masih teruskan dengan bacaan yaasiin. Dengan perasaan sedikit lega tadik, aku terus ke tandas dan terus ambik kesempatan untuk berwudhuk.

Balit jak dari tandas menuju ke pintu emergency, terus nangga bapak mertua tengah bercakap dengan doktor. Aku pun terus melajukan langkah mengharapkan berita baik untuk didengar. Excited abis masa tok. Dalam palak, dah imagine abg mula berik respon and senyum pada ayg n ahli keluarga lain.. Lebih 30 minit dah bantuan diberik untuk abg..

Tapi.. lain yang dijangka..

“Sebelum tu, saya nak beritahu awak sesuatu. Dia tiada lagi.” Ayat kedua yang keluar daripada seorang doktor selepas nanyak gney kondisi arwah sebelum di hantar ke emergency. Ya pun doktor potong ayat aku sebelum habis ku nak explain. Ku pun jadi blur pada mulanya.

“Haa??” Tanyak ku balit.

“Dia dah TIADA lagi. Awak FAHAM tak DIA TIADA LAGI. TIADA lagi.” Ayat tok la membuatkan aku jadi dendam pada seorang doktor yang langsung tiada etika dalam menyampaikan berita. Ditambah lagi dengan berita yang diterimak ya. Fikiran, emosi, fizikal semuanya menjadi lemah saat kata-kata ya keluar dari mulut doktor. Secara automatik, tangan cuba nak menyambar tudung doktor and nak cekik2 jak. Tapi nasib doktor bagus malam ya sebab aku ditahan oleh ahli koga. Aku terus rebah dan sik berdaya gk. Wajah abg dalam bayangan. Ya Allah, ujian apa yang Engkau berik ngan aku masa tok.. Sungguh aku sik kuat.. Sungguh aku perlukan arwah masa ya.. Belum sampey sehari aku luangkan masa dengan arwah selepas berminggu-minggu sik jumpa, Engkau dah tarit nya dari aku. Sakit dan TERSANGAT sakit..

Masuk dalam emergency, nangga tubuh abg dah diselimut dengan kain putih. Fikiran aku hanya teringatkan semua yang berlaku tok hanya mimpi jak.. Aku cuba kuatkan tenaga juak. Kejutkan abg dari ‘tidur’. Sebab abg dah janji nak jalan sama2 dengan ayg ke Belawai. Luangkan masa bersama sebab kita baruk bertemu lepas berminggu-minggu sik jumpa. Tapi abg tetap sik berik apa2 respon. Abg masih juak dalam ‘tidur lena’nya.. Ya Allah, sumpah ayg perlukan abg gilak2.. Jangan tinggalkan ayg sorg dirik. Ayg sik kuat bang. Ayg sik kuattttt..!!

Benar, ya lah perasaan dan keadaan bila org yang paling kita sayang sik ada lagi di dunia bersama dengan kita buat selama-lamanya. Memang boleh jadi gila sebenarnya. Dan aku hampir-hampir nak ke arah ya. Nauzubillah min zalik.. Memang aku ngakuk, pada mulanya aku memang sik redha dengan pemergiannya. Sebab kmk 2 dah janji nak sama-sama luangkan masa bersama di Belawai. Dan aku maok arwah tunaikan janji ny juak masa ya.

Kali ke-2, cubaan nak bangunkan abg gk dari ‘tidur’ lepas tubuh abang dah dihantar balik ke rumah pagi ya oleh pihak hospital. Aku peluk tubuhnya. Mengharapkan abg peluk ayg balit dan senyum ngan ayg. Tapi, semua ya masih berterusan. Abg sik juak berik respon. Aku peluk kuat agik sambil meraong menangis. Mohon abg cium dahi ayg, peluk ayg, dan tunaikan janji abg. Makin kuat pelukan makin ya orang cuba nak tarit aku dan leraikan pelukan aku dengan tubuh abg. Aku sik redha!! Aku maok abg berik responn!! Tapi semua orang cuba tarit aku dan lepaskan abg dari pelukan kuat ya. Aku cuba bertahan juak dalam pelukan tapi kekuatan aku sik sekuat yang ku sangka. Bila pelukan terlerai, ayg nangga abg terus berjalan jauh dengan pakaian putihnya. Abang berjalan terus jauh tanpa pandang belakang gk. Sampey ati abangg!! Makin aku meraong sebab aku sik maok ditinggal sorang2 oleh abg.. ABANGGG!! Balit ctok bang.. peluk ayg.. ayg sik kuatttt bangg!! Ya Allah.. aku doa semua yang berlaku tok hanya dalam mimpi jak.. aku mohon, Ya Allah..

Aku rasa muka ku basah dah. Secara perlahan pandangan jadi gelap segelapnya. Yang ku dapat nangga diri aku tersungkur lemah memandang ke arah tempat abg berjalan. Fikiran masih mengharapkan semua ya mimpi. Sik lamak lepas ya, muka abg muncul lagik depan ayg. Wajah abg memandang ayg penuh sayu. Ya Allah, aku cuba nak sambut abg. Tapi aku sik berdaya gik. Dah selemah-lemahnya. Yang mampu aku polah adalah menjerit nama abg.. abanggg!! Tapi, sekali lagik aku rasa muka ku basah dan sekejap petir jak muka abang tetiba hilang dari pandangan. Aku mula mencari-cari gk. Abangggg!!! Balit gik bang.. sambut ayang ctok.. ayg dah sik terdaya agik nak tanggung semua tok. Ya Allah!! Kau bukalah mataku. Kau tukarkan semua tok jadi mimpi.. Aku sik kuat Ya Allah!! Tolong akuuu..!!

Tapi, bila aku bukak mata, ternyata semua yang berlaku bukanlah mimpi. Semuanya adalah benar!! Abang memang dah ‘pergi’ jauh dolok dari ayg. Abang pergi dengan satu pesanan. Abang pergi dengan satu pelukan terakhir untuk ayg malam ya. Banggg.. ayg rindu abang gilak2.. Ya Allah, kenak aku dipilih dalam ujian seberat tok.. Bantu aku Ya Allah!!

Bang, kinek tok, abg sik ada lagi di sisi untuk ayg. Ya Allah.. 😭 Abg sentiasa berpesan ngan ayg supaya sentiasa jaga dirik. Sentiasa hati2 dalam apa juak urusan. InsyaAllah bang, ayg akan sentiasa ingat semua pesanan abg. Ayg rasa bulak sebab abg dolok yang ‘pergi’ dari orang lain. Sehingga ayg pernah terfikir Tuhan sik adil pun untuk ayg. Allahuakbar! Sungguh aku berdosa besar.

Dari hari pertama sehinggalah hari ke empat, fikiran aku yang sik berapa waras semakin pulih. Cuba untuk menghapuskan semua bayangan abg. Setiap apa yang aku polah, aku dapat rasakan arwah sentiasa memerhati dan senyum padaku. Sampey aku rasa aku bercakap dengan bayangan arwah. Walaupun pada hakikatnya, semua ya adalah mainan syaitan jak. Sakit memang tersangat sakit untuk ditanggung. Tapi aku percayak, Allah akan kurniakan aku kekuatan, keimanan, dan ketenangan sepanjang proses pemulihan tok.

Syukur pada Allah swt, aku mula sedar sikit demi sikit, hilangnya seorang insan yang aku hormati dan paling disayangi, tapi Allah swt kurniakan aku dengan berpuluh-puluh dan beratus-ratus insan lain yang sentiasa berada disamping kami sekeluarga bermula dari hari pertama hingga sekarang. Ktk org sentiasa berik nasihat dan sokongan. Sik putus-putus. Alhamdulillah.. Allah kurniakan aku sebuah keluarga dan keluarga arwah yang sangat penyayang juak. Mereka banyak tolong aku. Iman aku sik sekuat yang aku jangka selama tok. Tapi aku sentiasa mohon dan berdoa, agar aku sentiasa diberikan kekuatan dan keimanan untuk menghadap semua tok. Memang benar, pemulihan tok ambik jangka masa yang lamak. Sampey kinek aku rasa memang belum stabil. Tapi keredhaan dengan pemergian arwah, aku dah pasrah, Ya Allah.. Aku redha.. Semua tok rancangan yang Di Atas. Mungkin ada hikmah disebalik kejadian.

Yang hidup pasti akan mati. Ayg akan menyusul kemudian bang. Ayg akan pegang semua amanat abg sementara masih di dunia tok. InsyaAllah bang.. Ayg cuba teruskan hidup tanpa abg di sisi.. Sangat sukar. Sangat susah. Dan sangat SAKIT nak lalui semua tok.. Tapi aku akan terus mencuba.. Aku yakin padaMu, Ya Allah.. Aku yakin pada rancanganMu.. Sesungguhnya Engkau Yang Maha Kuasa dan Yang Maha Mengetahui semuanya..

Coretan daripada ayg buat abg di ‘sana’ yang telah meninggalkan ayg dan yang lain-lain.. Hari ke-10.. 10 Muharram 1441AH, 10hb September 2019.. @22:49


Begini Cara Jimatkan Duit Beli Barang Mekap, Amalkan 6 tip mudah Ini.

Ekonomi yang tidak menentu sekarang ini, banyak perbelanjaan yang terpaksa dipotong. Hanya keperluan penting sahaja masuk dalam list. Bagi wanita yang sudah biasa membeli barangan penjagaan diri termasuklah alat mekap, pasti hal ini menjadi satu masalah. Bagaimana mahu berjimat cermat dalam penggunaan barangan mekap kan?

Usah bimbang, jom cuba tip mudah ini. Pasti berguna dan sesuai untuk anda praktikkan terutama ketika tengah ‘sesak’ tak dapat nak beli alat mekap baru

Tisu tandas  lap minyak pada wajah

Tisu tandas biasanya lebih tebal berbanding dengan tisu kecantikan biasa. Letakkan pada bahagian yang berminyak dan gosok. Jangan gosok dengan kuat ye!

Tips ini sesuai untuk kulit yang berminyak. Patikan anda tidak menggosok dengan kuat kerana boleh merosakkan kulit

Bedak tabur untuk lipstik tahan lebih lama

Bagi memastikan lipstik anda lebih tahan lama, letakkan sedikit bedak tabur semasa menggunakan gincu.

Bekas lama jangan dibuang, anda boleh gunting dan lihat isi dalamnya

BB Cream, CC Cream atau Foundation anda sudah habis? Anda pasti? Cuba gunting dahulu dan lihat ke dalamnya. Walaupun mungkin tidak banyak, namun sekurang-kurangnya ia mampu menjimatkan anda.

Eyeliner putih sebagai eyeshadow base

Anda tak ada eyeshadow base? Kehabisan eyeshadow base? Guna sahaja eyeliner putih sebagai eyeshadow base. Cubalah dan tengok hasilnyanya nanti!

Maskara Kering? Guna air panas

Cuba letakan sedikit ubat titis mata ke dalam maskara anda. Sudah pasti anda boleh gunakan semula. Cara kedua adalah dengan menggunakan air panas. Namun jangan memasukkan air dalam bekas mascara. Rendam ia dalam bekas yang berisi air panas. Biarkan selama beberapa minit dan anda boleh gunakan kembali mascara tersebut. Panas akan mencairkan maskara yang kering

Ubah lipstik matte menjadi glosy

Anda perlukan lips gloss? Anda hanya miliki gincu matte? Letakkan sedikit baby oil selepas anda menggunakan gincu matte anda.

Selamat  mencuba ya!

Sumber: Siakapkeli.my


Penerima Vaksin Sinovac, Boleh Tunai Haji & Umrah Di Masa Akan Datang. Ramai Lega & Bersyukur!

Jika sebelum ini penerima vaksin Sinovac berasa gusar dek kerana isu vaksin tersebut tidak diterima di beberapa negara termasuk Arab Saudi bagi yang ingin mengerjakan umrah dan haji.

Namun perkongsian terkini daripada Datuk Dr Zulkifli Mohamad al-Bakri di facebook cukup membuatkan ramai antara kita berasa lega dan bersyukur dengan berita gembira dikongsikan beliau, bila mana Arab Saudi telah menerima Sinovac bagi kemasukan ke sana untuk menunaikan haji dan umrah di masa akan datang.

“Alhamdulillah, Arab Saudi telah memasukkan Sinovac dalam senarai vaksin yang diterima bagi kemasukan ke sana.

“Boleh sampaikan kepada ahli keluarga yang telah menerima vaksin Sinovac dan berniat untuk tunaikan haji dan umrah akan datang,” ujarnya.

“Sama-sama kita doakan urusan jemaah haji Malaysia yang diluluskan untuk menunaikan haji pada tahun ini, dipermudahkan Allah SWT.

“Tidak ada lagi kerisauan kepada ahli keluarga kita yang khuatir tidak dapat tunaikan haji dan umrah kerana diberi vaksin Sinovac. Fokus kita adalah membantu KEMENTERIAN KESIHATAN MALAYSIA dan JKJAV utk pastikan lebih ramai mendaftar dan hadir untuk vaksinasi.

Manakala meninjau berita yang dilaporkan di Harian Metro, individu yang sudah menerima dua dos vaksin Sinovac dan Sinopharm perlu mengambil dos tambahan yang diiktiraf kerajaan Arab Saudi sebagai syarat untuk masuk ke negara itu.

Syarat terbaharu itu terkandung dalam peraturan terkini yang dikeluarkan pihak berkuasa kesihatan Arab Saudi, demikian diumumkan Pihak Berkuasa Tambak King Fahd (KFCA), Ahad.

Berdasar peraturan kesihatan yang sudah dikemaskini, individu yang sudah menerima dua dos vaksin Sinovac dan Sinopharm perlu mengambil dos tambahan yang diiktiraf sama ada Pfizer, AstraZeneca, Johnson & Johnson dan Moderna.

Saudigazette melaporkan, satu lagi syarat yang perlu dipatuhi adalah membuat ujian Real-Time Reverse Transcription-Polymerase Chain Reaction (RT-PCR) dalam tempoh 72 jam selepas tiba ke negara itu.

Pendekatan baharu itu diambil susulan kebimbangan bahawa vaksin Covid-19 yang digunakan sebilangan besar negara membangun tidak mampu menghalang penularan varian Delta.

Ia mendorong beberapa negara untuk menawarkan dos ketiga untuk meningkatkan imuniti terhadap strain virus berkenaan.

Menurut laporan, pihak berkuasa kesihatan negara seperti Emiriah Arab Bersatu dan Bahrain memutuskan untuk memberi dos tambahan kepada individu yang sudah menerima vaksin dari China, iaitu Sinovac Biotech dan Sinopharm.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Bersederhana Kumpul Wang, Jangan Jadi Hamba Kepada Harta. Deep Pesanan Dr Ini.

Sesungguhnya rezeki datang pelbagai sudut termasuk kepandaian, ilmu, kekuatan serta harta.

Sesungguhnya Allah Subhanahu Wata’ala Maha Pengasih lagi Maha Penyayang dan telah menganugerahkan nikmat yang terlalu banyak kepada hamba-hambaNya seperti nikmat kebahagiaan, nikmat kesihatan, nikmat kemakmuran, nikmat kekayaan dan sebagainya. Firman Allah Subhanahu Wata’ala dalam surah Ibrahim ayat 34:

أعوذ بالله من الشيطان الرجيم

وَءَاتَٮٰكُم مِّن ڪُلِّ مَا سَأَلۡتُمُوهُ‌ۚ وَإِن تَعُدُّواْ نِعۡمَتَ ٱللَّهِ لَا تُحۡصُوهَآ‌ۗ إِنَّ ٱلۡإِنسَـٰنَ لَظَلُومٌ۬ ڪَفَّارٌ۬

صدق الله العظيم

“Dan Dia telah mengurniakan kepada kamu segala apa yang kamu pohonkan kepadanya, dan jika kamu menghitung nikmat Allah tentulah kamu tidak terkira banyaknya. Sesungguhnya manusia itu sangat zalim dan sangat kufur”

Tidak salah menyimpan untuk masa hadapan untuk kebahagiaan keluarga, namun jangan sampai berlebihan sehingga lupa kepada ibu ayah di kampung, adik beradik yang susah, saudara mara serta orang kesekeliling yang memerlukan bantuan.

Lantaran itu, Islam mendidik kita menjadi seorang yang sederhana dalam kehidupannya. Sehubungan itu wujudnya sedekah untuk mendidik jiwa kita menjadi seorang yang suka memberi.

Apa pun sederhana itu adalah yang terbaik dalam apa jua kehidupan yang kita lakukan.

Sebagaimana perkongsian ini mengingatkan bahawa bersederhana agar menjadi muslim yang iqtiqomah dalam setiap apa yang dilakukan.

Jangan jadi hamba kepada duit

Takut tengok orang dok hitung-hitung duit dalam medsos ni. Siap keluarkan duit berkepuk kepuk. Berikat ikat. Tabur atas meja. Biar bersepah atas lantai

Dulu saya suka tengok macam tu. Lepas tu fikir pula “kalaulah dapat macam ni. Mesti yippedee satu round.”

Bila belajar pasal kewangan mesti diajar bab simpan duit. Kira duit. Bagi duit beranak. Semak pula berapa banyak duit beranak.

Menghitung hitung secara digital lah katakan. Kita rasa seronok bila nampak duit bertambah. Rasa puas. Rasa selamat.

Saya berhenti menghitung ni bila belajar terjemah dan tafsir Al-Quran secara harfiah. Tersentak bila faham ayat ini “ CELAKALAH golongan yang mengumpulkan harta dan menghitung-hitung (Al-Humazah:2).

Ayat ini keras sekali. Ayat amaran. Guru saya sebut “Kalau Allah dah sebut CELAKA, apa natijahnya nanti hidup kita. Berdebar dada waktu bila dia sebut macam ni.

Kita selalu dengar orang sebut “ni untuk emergency. Kalau jadi apa-apa kita selamat. Boleh bertahan few months.”

Bagus ada simpanan. Ada plan. Yang tak bagusnya ialah pergantungan itu kepada makhluk. Bukan pada Pencipta.

Allah sebut “Ia menyangka bahawa hartanya itu dapat MENGEKALKANNYA” (Al-Humazah:3).

Tak bagusnya ialah kita anggap harta, wang ringgit dapat selamatkan kita. Tidak. Yang akan selamatkan kita ialah ALLAH. Ada yang diselamatkan tanpa harta seperti Ashabul Kahfi. Ada diselamatkan tanpa duit seperti Bilal Ibnu Rabah.

Allah sebut lagi,

“Jika Allah menolong kamu, Maka tak adalah orang yang dapat mengalahkan kamu; jika Allah membiarkan kamu (tidak memberi pertolongan), Maka siapakah gerangan yang dapat menolong kamu (selain) dari Allah sesudah itu? Kerana itu hendaklah kepada Allah saja orang-orang mukmin bertawakkal.”(Surah Ali Imran : 160).

Poin besarnya ialah jangan bersandar pada makhluk. Bergantung dan bertawakal pada Allah. Rasulullah SAW bersabda:
لو أنكم توكلتم على الله حق توكله لرزقكم كما يرزق الطير تغدو خماصاً وتروح بطاناً
“Seandainya kalian bertawakkal kepada Allah dengan sebenar-benarnya tawakkal maka Allah akan menganugerahkan kepada kalian rezeki sebagaimana Allah memberi rezeki kepada seekor burung. Dia terbang pagi hari dalam keadaan lapar dan petang hari datang dalam keadaan kenyang.” (Hadith Riwayat Tirmidzi dan Ibnu Majah).

Rezeki datang bersama tawakal. Bukan melalui hitungan. Bukan kerja keras semata.

Apa yang perlu kita lakukan ialah serahkan hidup pada Allah.
وَأُفَوِّضُ أَمْرِي إِلَى اللَّـهِ ۚ إِنَّ اللَّـهَ بَصِيرٌ بِالْعِبَادِ
Maksudnya: dan aku sentiasa menyerahkan urusanku bulat-bulat kepada Allah (untuk memeliharaku); sesungguhnya Allah Maha Melihat akan keadaan hamba-hambaNya”. (Surah Al-Ghafir : 44 ).

Ibu saya pernah sebut. “Kalau buntu. Kalau susah hati ulang-ulang baca ayat surah Ghaffir ini. ALLAH akan bantu. DIA dekat. Malah DIA lebih dekat dari urat nadi.”


Bagus Makan Bawang Putih Untuk Kawal Kolestrol. Nak Sedap Rasanya, Buatkan Jeruk Dengan Resipi Ni!

Bawang putih adalah antara makanan yang digelar sebagai  ‘superfood’ kerana mengandungi banyak khasiat. Bukan sahaja diketahui umum bagus untuk menjaga kesihatan dalaman buat ibu-ibu yang berpantang, malah lebih daripada itu.

Dikatakan juga bawang putih jika diamalkan dalam diet harian dapat membantu meningkatkan tahap kesihatan seseorang. Dan salah satunya adalah bagus jika diamalkan oleh sesiapa yang mempunyai masalah kolestrol dalam badan.

Cara pengambilannya adalah seperti mana yang dikongsikan oleh Rasidah Shidah.

Menurutnya, “Banyak khasiat bawang putih. Tapi nak makan mentah begitu saja, tak lalu rasanya. So kita buat jeruk bawang putih. Rasanya sedap macam jeruk buah buahan. Orang yang kolestrol tinggi elok makan bawang putih. Boleh merendah paras kolestrol.”

Resepi :
Bawang putih 1/2 kg buang kulit.
Air secukupnya untuk rebus
*Rebus bawang putih hingga mendidih dan tutup api. Toskan.

Air gula:
Gula 1/2 cawan
Air 2 cawan
Cuka 1 cawan
Garam 3 sudu
* Masak semua bahan hingga mendidih dan sejukkan.
Masukkan bawang putih yang di tos tadi dalam bekas, kemudian tuangkan air gula yang telah di sejukkan. Simpan dalam peti ais. Esok baru makan.


“Umur Masuk 5 Siri Tetap Jelita. Suka Tengok Wajah Cantik & Klasik.” Wann Kongsi Gambar Bersama Anak-Anak Raih Perhatian Ramai!

Kali terakhir dia muncul adalah ketika menyertai Gegar Vaganza musim keenam, waktu itu nama Wan Rashidah atau lebih mestra di sapa Wann kembali melonjak. Manakan tidak sudah lama peminat merindui kemuculannya.

Walaupun tidak berjaya muncul juara dalam program berkenaan, namun sedikit sebanyak kehadirannya mengubati rindu para pminatnya sekli gus membuatkan dia mula mendapat undangan untuk menyanyi.

Pun begitu, Wan tetap aktf dalam media sosial. Terbaru, dia memuat naik gambar bersama anak-anaknya membuatkan ramai yang tidak menyangka anaknya sudah besar.

Wan berkahwin dengan Wan Mohamed Thazah hamzah, pasangan ini dikurniakan dua cahaya mata iaitu, Mohd Israfael dan Natasha.

apa yang menarik perhatian ramai adalah wajah anak perempuan saling tak tumpah dengan wann. Bahkan, apabila bergambar berdua nampak seperti adik-beradik kerana dalam usia yang mencecah 50 tahun Wann tetap awet muda.

Manakala anak lelaki Wann pula ramai yang memuji wajahnya mirip pelakon Esma Daniel. Lebih-lebih lagi ketika memakai cermin mata.


Rahsia Sambal Lebih Sedap, Siap Ada Pantang Larang Lagi Kena Buat. Patutlah Petua Ni Viral!

Masak sambal ni kena ada ilmu. Jika masak tanpa tahu skill masak sambal yang sedap, rasa pun ke laut.

Tapi jika dah tahu rahsianya pasti berselera anak-anak. Malah jika nak buat bisnes nasi lemak pun boleh!

Nak tahu rahsianya nak buat sambal jadi lebih sedap ikuti petua ni. Siapa ada nota kaki lagi.

WARNA PUN DAH TAHU SAMBAL SEDAP!

Masak sambal tumis nmpk simple tapi kenapa rasa lain2 dan warna sambal ada yg merah ada yg hitam? Ada yg sedap ada yg x sedap..pada peniaga² nasi lemak ambik la petua ni supaya sambal tumis ampa lebih sedap dan org makan pn jd ketagih.pengalaman berniaga nasi lemak akak share kat pada semua..tp skrg akak x berniaga dah.pencen dh 😁.
.
Nak tau petua masak sambal yg lebih enak? Jom buat siap² cili kering kisar, sng nak masak jimat masa dan yg plg penting sambal atau sayur yg hampa masak lg sedap klu hampa buat cili kisar camni. Nak2 klu sambal tumis ikan bilis,sambal ikan,sambal ayam,sambal sotong, ketam atau udang. Serius mmg sedap. Tp yg plg penting masa kita kat dapur sgt² jimat..nak masak cili kisar dah siap dh, ambik bawa keluar dr peti ais trs masak. Akak dr dulu mmg suka bt siap² cili kisar ni sb nak jimat masa memasak.
.
Bahan-bahan

Cili kering lebih krg dlm 3@4 genggam. (Potong 2 lps tu basuh bersih²..dan rebus 10minit)
Bwg besar 2 biji. Ambik yg plg besar saiznya pun xpa. ( bawang besar merah yang besar ye..bukan bawang kecik..jgn derhaka)
Bwg putih 2 ulas
Minyak masak 6 sudu besar (kena letak ye sb nanti biji² cili tu cpt hancur dan halus)
Ikan bilis segenggam(siang dlu bersih² ya)
Air secukupnya masuk kat cili tu masa blend.

Cara penyediaan:
Mula² hampa rebus cili kering tu dlu 10 minit..lps tu blendkan dgn, bhn² diats..siap blend letakkn cili kering sbiji dan 5@6 keping asam keping ats permukaan cili kisar tu utk bagi cili kisar tu tahan lama kalau simpan sebulan lebih pun elok lg tak masam..

Selamat mencuba

NOTA KAKI :-
Cara nak guna cili kisar rujuk pada gambar ye.
Sambal xyah boh halia dgn belacan ye.
Sb halia akan bt sambal tu rasa pahit2 ckp sekadar boh air asam jawa utk menghilangkan rasa hanyir ikan bilis, ikan,,udang,ketam,sotong atau ayam.. belacan pn x perlu ltk sb belacan akan hilangkan bau wangi cili kisar.. TAK perlu belacan utk menghasilkan sambaltumis lebih sedap. Boh air asam jawa,gula 3 sudu besar dgn garam secukup rasa itu sdh memadai utk menghasilkan masakan sambal yg sedap.tapi harus diingatkan cili kisar tu kena pastikan btl² garing sblm boh air asam jawa tu. Petua masak sambal ni nak sedap cili kena btl² garing ye. gula plk boh last tau.dah boh gula tu terus tutup api dan angkat terus ye jgn biarkan sambal tu dlm kuali. Itu petua sambal tu nmpk merah dan x hitam & lebih wooowww

PETUA PENIAGA NASI LEMAK
Utk peniaga2 nasi lemak lps ampa goreng ikan bilis tu dan bila ikan bilis tu dh masak angkat terus ikan bilis tu dan terus masukkan cili kisar ni. Masak sampai sambal btl² garing.mmg lama masak sambal utk org yg berniaga nasi lemak ni..sb skali masak cili berkilo2.. kerap kacau..merecik jgn citer hbs dapur. Sukatan cili dan bahan2 ampa gandakan je sukatan bhn² tu


Hanya Berbekalkan Nama Kampung dan Video Dari Dalam Rumah, Pemuda Dari Kelantan Ini Berjaya Menjejak ‘Kekasihnya’ Di Perlis Namun….

Orang kata, kalau dah cinta pasti akan sanggup melakukan apa sahaja asalkan tidak bertentangan dengan agama.

Begitulah yang terjadi kepada seorang pemuda yang tinggal di Kelantan, dia sudah menjalin cinta bersahaja seorang gadis yang menetap di Perlis selama 2 tahun namun tidak pernah berjumpa dengan gadis tersebut.

Perkenalan menerusi laman sisial Facebook telah membibitkan rasa cinta buat keduanya namun baru-baru ini tindakan gadis tersebut yang tiba-tiba mendiamkan diri selama 2 bulan telah menjadikan pemuda itu nekad untuk mencarinya walauoun jarak di antara tempatnya menetap ke lokasi gadis tersebut sangat jauh.

Namun apa yang menarik mengenai hubungan ini, pencarian pemuda itu bersama adiknya hanya berbekalkan nama kampung dan juga dekorasi dari rumah yang pernah dilihat sewaktu video call dahulu.

Kesungguhan pemuda ini benar-benar memeranjatkan adiknya yang telah memuatnaik video di laman TikTok miliknya.

“Serius aku tak faham orang tua-tua bercinta. Abang aku jauh dari Kelantan, datang cari rumah GF dia tanpa lokasi, tanpa apa-apa.

“Hanya berbekalkan nama kampung dan sedikit video dari dalam rumah, bukan luar rumah tau! Dalam rumah. Dia cam tiang warna apa gitu je,” katanya.

Hanya mahu dikenali sebagai Mar, katanya, dia memuat naik video tersebut kerana mahu berkongsi tentang betapa hebat pengorbanan abangnya yang sedang dilamun cinta.

Menurut Mar, abangnya yang berusia 38 tahun mengenali teman wanitanya menerusi Facebook sejak dua tahun lalu, namun belum pernah bersemuka.

“Tak pernah jumpa. Hati abang sudah berkenan (suka) pada dia. Ada yang berkenan tu, yang itu la. Lagipun sekarang kan susah cari jodoh.

“Baru pergi cari sebab dia dah dua bulan senyap, telefon tak dapat. Cuma rancang nak kahwin kan, kena pergi cari rumah dulu.

“Dulu kekasih dia hantar video tunjuk jalan depan rumah. Kan kita boleh nampak warna tiang dengan persekitaran rumah tu macam mana. Dari situ abang saya boleh cari,” katanya yang tidak mengetahui sebab abangnya bersama kekasih ‘terputus hubungan’.

Mar yang berusia 29 tahun menegaskan bahawa kekasih abangnya itu sememangnya wujud kerana kedua-dua mereka sering berhubung sebelum ini.

“Mereka selalu buat video call. Dia bukan scam, cuma tak tahu dia pergi mana masa tu.

“Sunyi sepi tak ada khabar sebab itu abang pergi cari.”

Menurut Mar, dia dan abangnya melakukan pencarian selama beberapa jam sebaik tiba di Perlis sebelum menemui rumah berkenaan.

“Dalam dua hingga tiga jam. Nasib baik jumpa, rumah tu betul. Tapi girlfriend dia tak ada.

“Rumah tu kosong. Cuma diberitahu rumah tu dah kosong sejak dua bulan,” katanya sambil menambah bahawa kekasih abangnya itu berkemungkinan berpindah ke lokasi lain.

Mengulas lanjut, Mar yang menemani abangnya dari Kelantan ke Perlis terpaksa pulang hampa kerana tidak bertemu dengan kekasih.

“Balik kosong begitu je la. Apa boleh buat?” katanya mengakhiri perbualan.

Menjengah di ruangan komen, rata-rata meninggalkan pesanan agar pemuda ini banyak bersabar dan berdoa kerana jodoh pertemuan ditentukan Allah.

“Jika gadis itu memang jodohnya, pasti akan bertemu nanti.”


Akhirnya Sempurna. Selepas Habis Pantang, Uyaina Arshad Kongsikan Wajah Anak

Sejak melahirkan anak pada 8 September yang lalu, ramai yang ternanti-nanti wajah comel yang telah menjadi penyeri pada pasangan Uyaina Arshad dan Raja Syahiran.

Uyaina dan suami sepakat memberikan nama bayi lelaki mereka ‘Raja Urhan’ yang membawa maksud pemimpin yang hebat.

Sambil menitipkan doa buat permata hatinya itu, ramai yang suka melihat wajah comel Raja Urhan yang memakai tengkolok seiras bapanya..

“Bismillahirohmanirahim. Akhirnya sempurna. Raja Urhan Bin Raja Syahiran. Our firstborn. Ourpride. May you be clothedwith His blessings, always dear son. Mama Baba love you so much. newbornheartshotfocus.

Artikel Berkaitan :

Mesti Baca :


“Anak Dekat Saya, Hati Pun Tenang” Sukar Fokus Asyik Teringat, Emma Maembong Bawa Anak Ke Set Shooting

Sentiasa nak dekat dengan anak, demikian juga dengan situasi yang dilalui pelakon, Emma Maembong.

Akui ibu muda ini, dia lebih selesa menjaga sendiri anaknya Shariq Gabriel yang kini berusia setahun daripada ditinggalkan kepada pembantu rumah atau dihantar ke rumah pengasuh.

Itulah lumrah bagi setiap wanita bergelar ibu. Tatkala si kecil menjengah dunia, waktu itu hilang segala rasa sakit dan perit selama mengusung perut 9 bulan. Apa sahaja yang nak dibuat,pasti anak menjadi keutamaan.

Berkongsi cerita bersama Harian Metro baru-baru ini, Emma mengakui, tindakannya itu bukan kerana tidak percaya kepada orang lain, sebaliknya naluri seorang ibu yang menyayangi anak. Sementelah dia sendiri baru melalui fasa  bergelar ibu.

“Sejak menjadi ibu, memang susah untuk saya tinggalkan anak. Walaupun dia okey saja, tetapi saya sendiri yang tidak bersedia dan tak biasa untuk tinggalkannya.

“Biasalah, saya pun baru saja menjadi ibu. Tetapi apabila difikir-fikirkan semula, saya juga yang susah nanti jika terlalu obses dengan anak sendiri dan dia pula asyik nak melekat dengan saya setiap masa,” ujarnya lagi.

Begitu pun dia tidak menafikan terpaksa berhadapan kesukaran hendak memberi fokus kepada lakonan kerana asyik teringatkan anak di rumah.

“Sebagai ibu, saya percaya kita akan menjaga anak lebih baik daripada orang lain. Daripada asyik fikir anak dah makan ke belum, dia buat apa di rumah, menyebabkan saya akhirnya ambil jalan pintas dan bawa anak ke lokasi.

“Tapi, tak selalulah kerana perlu melihat juga tempat itu sesuai dan selesa untuk bayi. Namun, apabila anak ada dekat dengan saya baru boleh bekerja, hati pun tenang dan selesai masalah,” katanya.

Untuk rekod, Emma mendirikan rumah tangga dengan juruterbang, Muhammad Shazil Azhar, 33, pada 20 Februari tahun lalu dan selamat melahirkan anak sulung mereka pada 8 November tahun lalu.


“Jangan Sekali-Kali Bezakan Anak Lelaki & Anak Perempuan.” Wanita Ini Kongsi Tips Ibu Bapa Lebih Faham Karenah Anak Lelaki.

Bergelar ibu bapa adalah momen yang cukup indah dan paling berharga dari segalanya. Namun, memegang status ini bukanlah semudah yang disangka. Lebih-lebih lagi bagi anda yang bekerja, pelbagai karenah terpaksa dilalui terutama bagi anda yang memiliki anak ramai.

Karekter setiap anak tidak sama, jadi ada yang membuatkan kita naik angin. Namun mereka cepat mengambil jiwa dan kembali menghiburkan hati. Baik anak perempuan mahupun lelaki ada kelebihan masing-masing. Justeru, tidak sepatutnya ada yang membezakan antara anak lelaki dan perempuan. Lebih-lebih lagi dalam soal pendidikan.

Minggu lepas pegi seminar technic reading by Founder Little Caliph, Teacher Fari. Dia ajar technic cepat membaca dan ajar juga perbezaan anak lelaki dan perempuan.

Sedikit tips nak kongsi untuk kita para ibu ayah yang ada anak laki.

Jangan sekali-kali bezakan anak lelaki dan anak perempuan. Beza dari segi kepandaian ke, cara belajar ke, mana lagi pandai ke anak laki ke anak pompuan ke, no no. Jangan bezakan. Cara anak laki belajar pun tak sama macam cara anak pompuan belajar. Totally different.

Meh kita baca kat bawah cara anak laki dengan anak pompuan belajar cemana.

1. Anak perempuan bila balik sekolah, kita tanya dia, belajar apa kat skolah, dia boleh jawab belajar lukis bunga, belajar abc, sekian-sekian.

Anak laki kalau kita tanya, dia pun jawab entah. Tak pun dia jawab solat. Semalam tanya jawab solat jugak, kemarin pon solat jugak. Memang takde belajar benda lain ke, haha. Aku try tanya Hamzah, belajar apa kat sekolah, dia jawab belajar makan. Laaaa patutla besar, belajar makan je kat skolah ye. Hahahaha

2. Anak laki lebih kepada mechanical function. Tu yg kalau tengok budak2 lelaki, suka melompat, bergerak, berlari. Kadang kita panggil dia suruh duduk sebelah kita sekejap, dia datang duduk, lepas 5 saat dia hilang. Ini memang nature budak lelaki. Jangan expect dia macam anak perempuan, duduk diam2, baik2, no no. Boys will always be boys. Masa bergerak tulah dia belajar. Perempuan, masa duduk diam tulah dia belajar. Boys oh boys..

3. Anak yang lahir bulan 1 dan bulan 12, atau awal tahun dengan akhir tahun, kita tak boleh compare tahap pembelajaran dia, kerana semestinya yang lahir bulan 1 tu dah banyak progress dari yang lahir bulan 12.

Yang lahir bulan 1 tu by the time bulan 12, dia dah boleh berlari dah, yang bulan 12, baru keluar dari perut maknya, terkebil2 pandang syiling. Botol susu pun tak reti pegang lagi takkan nak compare yang dah berlari dengan yang tak pandai pegang botol susu lagi. Haha

4. Sebenarnya anak laki ni bila belajar dia suka benda bergerak, dia suka hands-on(pegang2, experiencing benda tu), suka eksperimen. Xmacam girl, girl ni kita bagi latih tubi pun dia boleh siapkan. Boy kita bagi latih tubi, selalunya tak siap. Tapi endingnya, latih tubi tak siap pun last jadi jugak orang, keje jugak kat sirim, eh sirim tetiba. Haha kesimpulannya, anak laki ni die bukan tak pandai. Dia pandai, tapi learning method dan teaching method untuk anak laki berbeza dengan anak perempuan. Patutla hanzalah tu suka betul main2 pasir, kalo mandi dalam bilik air tu, habis dia campur ubat gigi dengan sabun shampoo sume(habes duit mami nakkkk???). Pak dia kata nak jadi ahli kimia kot. Suka main campur2 semua benda. Eksperimen kuat sangat. Mainan elok2 pun dibukaknya sebab nak amik magnet kat dalam mainan. Takpelah hanzalah, dulu mami ayah tak paham. Dah pegi seminar, barulah paham. Patutlah hanzalah macam tu.

Pengajaran no 4 ni, kita nak didik anak kena ada ilmu. Kalu takde ilmu, tu yang jadi nak marah2 anak, tak paham anak, suka melabel anak nakal, padahal sebab ilmu tak cukup.

Hari2 doa kat Allah mintak nak anak pandai, nak anak pandai bukan Allah bagi *ting* magic. Terus pandai. Tak, tak, tak. Nak anak pandai, terimalah segala macam eksperimen, cubaan itu ini yang dia akan buat, dan main dalam proses Allah nak jadikan dia anak yang pandai seperti doa yang kita minta. *insaf mok?

5. Masa belajar, anak perempuan duduk tepi tingkap takpe. Anak laki, jangan bagi duduk tepi tingkap. Ingat tak tadi, anak laki ni dia suka benda bergerak. Tu yang bila cikgu ajar, dia tak boleh fokus, pasal banyak gangguan tepi tingkap, kucing lalu dia pandang, burung terbang dia pandang, lipas, cicak segala jenis binatang dan manusia yg lalu dia pandang. Tu yg masuk telinga kanan keluar telinga kiri. Make sure anak laki kita, bila belajar suruh cikgu letak dia kat depan. Tengah2. Haha skema gitu. *kena make sure sg

6. Ada tak kejadian bila kita menjerit panggil anak laki, dia macam buat2 tak dengar? Sebenarnya, bukan dia buat2 tak dengar. Dia memang tak dengar. Rasa macam eh tipu takkan tak dengar. Kuat kot bunyi takkanla tak dengar. Ye mmg dia tak dengar.

Kajian menunjukkan anak laki tak boleh dengar bunyi yang berfrekuensi tinggi. Jeritan mak tu frekuensi tinggi la tu. Kalau suara bapak dia yang garau tu, tak yah jerit pun, laju je dia dengar. Macam mencabar keimanan mak je tau, ingatkan pura2 tak dengar. So mak2 kalau nak panggil anak laki, memang kena pegi dekat dia, lalu panggillah baik2, nescaya dia akan dengar. Tak caye boleh buat eksperimen. Anak pompuan, rasanya dua2 dia dengar. Hahahah jerit pun dia dengar, pelan2 pun dia dengar.

*Girls can hear 10x better than boys. Oh no wonder.?

Contoh lagi, kalo anak nangis, lagi2 yg suara nak dekat sama tu, (laki dan perempuan). Mak2 boleh tau yang nangis tu yg mana. Ptutlah, aku boleh tau suara maira ke uzair yg nangis. Dengar suara sekilas sudah ku tahu uzair yg nangis. Tanya suami kito, dia ada ‘kot2’ maira kot, uzair kot. Haha xpe yang, sy paham dah. ???

7. Bila kita marah boys suruh keep quite and sit down. Cuba perati berapa lama boleh keep quite tu. Mesti kejap je, tiba2 5 saat dia start cuit kawan dia. Teacher fari kata tu memang nature dia. Tak boleh duduk diam. Memang macam tu.

Penah tengok tak budak laki hafal quran macam mana, sambil hafal sambil bergerak, makin lama makin nak tunduk, macam nak sujud dah gayanya ke depan ke belakang.??? Oh patutla…. kadang tengok sampai heran, semua duk menghafal gaya gitu. Sape penah nampak mesti boleh recall. Hahahaha ???

Ada lagi, penah tengok tak budak laki solat? Kejap cuit kawan, pastu sambung solat, main tolak2 guna punggungla, tolak kawan sebelah kiri, tolak kawan sebelah kanan. Sampai rasa eh tak leh solat diam2 ke. Budak perempuan elok je solat diam2. Pakai telekong elok2, ikot setiap step. Budak laki, boring jap klua saf main lari2 jap, rakaat nak abes, baru dia masuk saf balik. Takut kena rotan ngn ayah lettew.???

Kalau girls, masa makan pun duduk elok2 je, masa rehat, rehat ngan kawan sama2, buka bekal, sit down, lepastu TALK, and TALK, and TALK and TALK seperti tiada hari esok.. haha ??♀Sebab tula para suami, korang kena layan isteri bercakap, sebab yeah, girls memang suka bercakap. Thats their nature like forever. ??♀??♀??♀ Kalau korang tak layan isteri bercakap, tu yg dorang bercakap di fb tu. ??? KRT dan segala jenis mak nenek tu u name it.

Ok sekian, saja share untuk para ibu yang anak boys ramai macam kita ni. Tc Fari pun anaknya 4boys, patutlah dia paham sangat. ?

Lepas seminar, aku telah menjadi ibu yang baru. Hahhaha. Yg lebih paham nature anak2. Tiba2 anak bising dalam kereta, suruh diam. Diam 5 saat, tiba2 dengar dorang gelak terkekek2 tengah main cuit2. Laaaa memang betol tak boleh duk diam hahahahhaha sabo jela.. Allah hantar anak2 untuk tarbiah mak ayah apa itu erti sabar sebenar.


Patutlah Viral Mudah Aje Buat Burnt Cheesecake. Famili Penggemar Tegar Cheese Patut Cuba!


Nak Semai Benih Kunyit, Guna Kertas Basah Letak Tempat Gelap, Hasilnya Merimbun!

Nak tanam kunyit hidup ni nampak aje senang tapi jika salah caranya pokok tak menjadi subur.

Bagi yang bercadang nak tanam pokok di halaman rumah boleh cuba cara ini.

Ikuti kaedah yang dikongsi oleh Razak Adom, yang menunjukkan cara cambah benihnya. Jadi lepas ni tidak perlu membeli kunyit hidup lagi di pasar. Hasil tanaman pun gemuk-gemuk.

Cara menyemai benih kunyit.

5.Letak di tempat gelap. (Dlm almari/kotak/bungkus dgn kain. Jgn tutup mati, sbb benda hidup perlukn udara)

6. Periksa seleps 2 minggu. Keluarkan benih yg dh bertunas panjang ( lebih 1 1/2 inci), semai dlm polibag.

7.Tunas yg masih pendek/belum tumbuh, masukkan semula dlm bekas. Basahkn lg skbar penutup. Sambung proses pengeraman.

8.Periksa lg selepas seminggu. Begitulh seterusnya sehingga semua benih mgluarkn tunas. Buang benih yg busuk/buruk.


“Alhamdulillah, Terima Kasih Isteri. Setelah 4 Tahun Menanti.” Aeril Zafrel & Wawa Zainal Bakal Timang Anak Ketiga.

Sinar bahagia jelas terpancar di wajah pasangan sama cantik sama padan ini. Lebih-lebih lagi apabila sang isteri mengkhabarkan berita gembira yang dia kini berbadan dua. Hampir 4 tahun menanti cahaya mata ketiga, akhirnya Tuhan memakbulkan doa mereka selama ini.

Wawa Zainal atau nama sebenarnya Nur Hawa Zainal Abidin berkata, dia dan suami yang juga pelakon, Aeril Zafrel mengakui hampir berputus asa selepas empat tahun mencuba.

Menurut Wawa lagi,  suaminya adalah orang yang sangat gembira apabila diberitahu perkara ini. Apatah lagi selepas dapat anak kedua empat tahun lalu, dia sentiasa inginkan tambah anak.

“Semasa pergi Turki tempoh hari, memang mereka ada cakap madu ini bagus untuk wanita yang mahu hamil. Malah ramai testimoni yang berjaya. Apabila terjadi pada diri sendiri, baru saya percaya. Begitu juga dengan sepupu saya, yang baru tiga minggu mengamalkannya, dia kini hamil juga.

Dalam pada itu, Aeril Zafril turut berkongsi rasa yang sama di dalam instagramnya.

Alhamdulillah..terima kasih isteri,setelah 4 tahun menanti…jadi ayah lagi????
doakan dipermudahkan semuanya.

Sebelum ini, Wawa dan Aeril sudah dikurniakan dua anak, Ahmad Fakhruddin Attar, 6, dan Hayla Maghfiratul Adzkiyaa, 4.


Anak Rita Rudaini Tunjuk Skil Masak Juadah Berbuka Puasa. Sweet Sangat Tolong Mummy!

Kasih ibu sehingga ke syurga. Ibu mana yang tidak gembira apabila anak-anak semakin membesar punya tingkah laku yang baik. Menerusi perkongsian pelakon Rita Rudaini terkini menerusi instagram miliknya,  memaparkan momen anaknya membantu menyediakan juadah berbuka puasa.

Pandai Rita didik anak-anak lelaki turun ke dapur membantunya memasak.

“Sebulan kari ayam..kompom ? …. apron landeng dr @tengkurinanda “

“Chef yg masak td,dia yg terlebih lapar …3x tambah….alhamdulillah.”

Manakala, perkongsian ini telah melahirkan rasa kagum di kalangan peminatnya. Sikap anak-anak Rita yang membantunya di dapur.

Rajinnya tolong mummy

Terdahulu, Rita mendirikan rumah tangga bersama pemain bola sepak negara, Aidil Zafuan Abd Razak pada tahun 2008, namun bercerai pada September 2013. Mereka dikurniakan dua cahaya mata lelaki bernama Airit Rayyan Rizqin, 10 tahun dan Airit Qaqa Arjuna, 8 tahun.

Lepas berbuka tengok movie. Bestnya!


“Buka Aib? Allahuakbar…”- Datuk Fazley Luah Kecewa Dengan Respon Orang Bijak Pandai!

Pendedahan pelakon remaja, Puteri Balqis berkenaan kelakuan tidak bermoral bapa kandungnya dalam sebuah podcast benar-benar mengejutkan pelbagai pihak.

Hal ini turut menarik perhatian Datuk Fazley Yaakob dan sekali gus meluahkan rasa kecewaannya mengapa tiba-tiba soal membuka aib yang ditegur bertalu-bertalu.

Buka Aib? Allahuakbar.. benda ni susah nak di perkatakan tanpa ada pihak yang melukakan dan dilukai.

Saya pun ada anak perempuan dan saya sering berdoa seperti semua ibu bapa lain agar anak2 saya membesar dengan sempurna tanpa ada masalah2 besar dan dugaan berat. Namun usaha dan ketentuan adalah dua perkara yang berbeza.

Ramai yang bertanya pada saya, apa pendapat saya mengenai soal aib dan jenayah seksual terhadap kanak-kanak.

Saya mohon, baik pengamal undang-undang atau pakar agama, tak usahlah menunjukkan perbalahan pendapat sesama sendiri mengenai sesuatu yang terlalu sensitif di bincangkan secara terbuka. Yang pastinya, seorang anak perempuan secara terang dan nyata, “terpaksa” memillih medium media sosial untuk bercerita kerana telah terlalu lama tersiksa dan terlalu lama memendam rahsia.

Yang saya sendiri kecewa sebagai seorang bapa ialah, mengapa tiba-tiba soal membuka aib yang ditegur bertalu-bertalu. Kita semua sedia maklum perjalan berliku yang dihadapi oleh si anak ini.

Google sahaja kisah-kisah lama beliau, telah ada rentetan cerita yang boleh kita jadikan iktibar mengapa secara tiba-tiba beliau memuntahkan kisah hitam dari sudut pandangan beliau sendiri.

Mengapa ada pihak yang bersungguh-bersungguh membangkitkan soal “membuka aib”? Tolong lah dia! Help her first! Its a cry for help! Orang dah jatuh , kita pijak-pijak pulak dia? Baru nak tanya mengapa bukak cerita ni sekarang? Part ni saya sangat kurang faham dan tak setuju. Tak perlulah kita bercakaran soal dia membuka aib, yang perlu kita usahakan ialah, pastikan dulu ceritanya betul dan kemudian badan berwajib usahakan langkah-langkah dengan teliti dan efektif.

Maaf para ustaz, saya tetap hormat semua ilmuwan agama, saya hanya insan yang jahil. Maaf juga para peguam-peguam hebat, saya hanya orang yang cetek ilmu undang-undang.

Namun janganlah kerana seekor gajah dan seekor badak sumbu beradu tanduk siapa yang paling hebat, terpijak pula anak kucing yang sedang terluka leher di gigit bapaknya.


Ibu Ayah Bukan ‘Orang Gaji’, Cara Mudah Libatkan Anak Dengan Tugas Rumah

Bak kata orang, melentur buluh biarlah dari rebungnya. Tak kisah la anak lelaki ke perempuan, waktu mereka masih kecil ni la mudah untuk ajar serba serbi asas di rumah.

Tak ada la besar nanti bila kita minta tolong, macam-macam alasan keluar. Sampaikan mak-mak nanti mula la keluarkan ayat ‘keramat’, ‘kau ingat mak orang gaji dalam rumah ni?’ Opsss.

Saya membesar dengan memerhati trend tugas rumah dipikul oleh para wanita. Yes. Solo & stand alone.

Tapi, waktu tu tak menjadi persoalan. Kerana yang lelaki sibuk mengerjakan ladang, menukang rumah atau menjala ikan dari subuh ke senja.

Tapi  zaman sekarang, saya tak mahu trend ‘solo & stand alone’ tersebut berleluasa.

Cukup-cukuplah wujud golongan lelaki yang hanya tahu mengangkat sunnah nabi berpoligami.

Tiba masanya kita raikan pula generasi lelaki yang turut mengangkat sunnah membantu isteri.

Cewah!

Jom mak ayah.
Kita ajar anak bahawa, tugas-tugas di rumah adalah tanggungjawab bersama.

Untung-untung, bila mereka dah dewasa, mata mereka nampak pada tugas rumah yang perlu dilaksana. Bukan TV, selimut gebu atas katil, game mahupun dunia alam maya.

Ada 8 cara mudah untuk libatkan anak dengan tugas rumah :

1) Ajarkan anak untuk lap air setiap kali tumpah dan tutup balang selepas dibuka.

2) EXPECT IMPERFECTION bila anak mencuba. Biar tak kemas, herot berot dan lambat selesai.
Kekemasan akan bertambah dari masa ke semasa. Yang penting mak ayah istiqomah bagi dorongan untuk berjaya.

3) Puji bila anak berjaya. Beri dorongan bila anak putus asa.
Pilihlah untuk membina semangat mereka dengan positif kata-kata.

4) Izinkan anak turut serta dalam setiap kerja. Akan wujud rasa terganggu.
Mak ayah kena tebalkan sabar. Mereka kan sedang belajar.

5) Mulakan dengan tugas-tugas mudah seperti angkat pinggan sendiri ke dapur selepas makan.
Bila dah makin mampu, lanjutkan ke tugas membasuh pinggan.

6) Mulakan perkataan menyuruh dengan ‘Jom’. Ia lebih mesra berbanding bila kita direct menyuruh.

7) Kepimpinan melalui teladan.
Elak gunakan kuasa parents kita untuk bersenang-lenang waktu anak kita arah-arahkan.
Nak anak jadi hebat, kita perlu turut modelkan kehebatan.

8) Jadikan tugas rumah antara sesi anak-anak bermain. Tunjukkan yang tugas rumah itu menyeronokkan. Bukan membebankan.

Sabar kena tebal. Bukan mudah untuk serahkan kerja pada anak yang kawalan tangan masih lemah. Bukan mudah untuk berkompromi bila hasil yang diharapkan tak menjadi. Kerja yang sedia menimbun, akan jadi makin bertambah.

Tapi itulah ‘harga’ yang perlu kita laburkan. Lagi banyak kita mampu sanggup, lagi tinggi nilai diri anak yang dapat kita pupuk.


Suami Beruntung Bila Ada Isteri Yang Tak Berkira. Tapi Inilah Yang Suami Kena Buat, Barulah Jadi Asbab Bahagia!

Mudah aje nak bahagia, jika suami isteri saling melengkapi dan tidak berkira. Suami yang saling berbuat baik dengan isteri akan lagi tambah lagi kerukunan rumahtangga.

Ikuti perkongsian ini

Isteri ni kan. Kita buat baik dengian dia, 2x ganda dia buat baik dgn kita…kita hormat dia, 2x ganda dia hormat kita…kita memuliakan dia, 2x ganda dia memuliakan kita.

Kita tak berkira dgn dia, dia LAGI tak berkira dgn kita.

Senang ja nk ambik hati isteri ni sebenarnya. kita hanya perlu buat apa yg sepatutnya seorang suami buat, selebihnya dia akan cover atau tutup rapat apa yg kita tak sempat, tak mampu atau terlupa nak buat.

Bila dia tahu suami dia balik lambat sbb cari rezeki utk keluarga, dia takkan bagi rumah nmpk bersepah bila suami dia smpai ke rumah…bila dia tahu suami dia penat bekerja, dia takkan bagi anak2 bising atau kacau suami dia tgh berehat.

Keje rumah, yg mana sempat dan larat utk dia buat, dia akan buat bg habis sbb dia xnak suami dia nmpk, pastu suami dia plak yg buat.

Kenapa sampai mcm ni?

Asbab dpt suami yg baik, rajin, ringan tulang, suka membantu, bertimbang rasa, hormat dia dan memuliakan dia sebagai wanita yg bergelar isteri…suami plak tak pernah abai hak dia, tanggungjawab dia setakat kemampuan yg dia ada.

Kalau kita suami yg mcm ni, kita akan beruntung sbb isteri akan memudahkan hidup kita…klu kita blum jd suami yg mcm ni, maka belum terlambat utk jadi…

Semoga bermanfaat

Kredit: Firdaus shakirin


“11 Tahun Saya Tunggu. Yang Tak Puas Hati Mungkin Ada Anak ramai.” Dilabel Obses Anak sendiri, DS Siti Nurhaliza Bidas Kecaman Netizen. Padu!

Kalau sudah bergelar selebriti, buatlah apa pun pasti ada saja yang tak kena di mata orang.  Mungkin bagi sesetengah peminat mendambakan artis kesayangan mereka muncul dan berkongsi hal peribadi sekerap yang mungkin. Tak kurang pula yang  rasa ‘annoying’ dan menganggap seseorang selebriti itu terlalu berlebihan.

Demikianlah yang terjadi pada permata negara yang satu ni. Kerap berkongsi foto dan video puteri kesayangan, Siti Aafiyah di media sosial membuatkan penyanyi nombor satu negara ini di ‘cop’ netizen sebagai seorang ibu yang terlalu obses dengan anaknya.

Begitu pun Datuk Seri Siti Nurhaliza Tarudin menepis tanggapan segelintir pihak itu. Sebaliknya Siti, 40, berkata, dia menjadikan laman sosial, terutama Instagram dan YouTube sebagai arkib untuk menyimpan segala rakaman momen manis yang boleh dirujuk semula pada kemudian hari.

Jelasnya lagi, perkongsiannya mengenai anak kesayangannya, Siti Aafiyah merupakan kegiatan normal seorang wanita bergelar ibu.

“Tidak semua mengenai Aafiyah saya akan kongsi. Kebiasaannya perkongsian saya mengenai Aafiyah adalah perkembangan terkini dia, contohnya telah pandai menari dan bercakap.

“Saya rasa semua ibu akan berkongsi perkara yang sama mengenai anak mereka.  Saya tidak obses dengan anak sendiri, malah rasanya, saya juga tidak terlalu kerap memuat naik gambar dan rakaman video Aafiyah seperti yang diperkatakan warganet. Ada juga dalam platform tersebut mengenai kerjaya dan rutin saya.

“Jika ada momen menarik dan perlu, saya akan kongsi. Dalam masa yang sama juga akan selang-selikan muat naik paparan dengan aktiviti seni. Lagipun, rasanya bukan kesalahan jika saya obses dengan anak sendiri.

“Selama 11 tahun saya menanti kehadiran Aafiyah dan hanya pada usia 39 tahun, baru dikurniakan cahaya mata. Mungkin mereka yang tidak puas hati itu mempunyai anak ramai. Jadi, mereka tidak teruja seperti yang saya rasakan ketika ini,” katanya.

Penyanyi yang popular dengan lagu Anta Permana itu, biarpun sibuk dengan urusan kerja, seboleh mungkin dia tidak mahu ketinggalan menyaksikan proses tumbesaran buah hatinya itu.

“Selalu saya pesan kepada pengasuh supaya rakam apa sahaja gelagat Aafiyah. Apabila sibuk bekerja, kadang-kadang ada perkara yang saya ketinggalan. Balik rumah, tengok Aafiyah sudah pandai itu dan ini.

“Untuk tidak menyesal, saya rasa rakaman seperti itu perlu. Saya lebih suka jika rakaman dimuat naik di laman YouTube. Selain durasinya yang panjang, ia juga boleh ditonton pada bila-bila masa.

“Jika hanya simpan di telefon bimbit, bila-bila masa boleh hilang, terutama jika peranti itu bermasalah,” katanya ketika ditemui pada majlis pelancaran Kayuhan Wanita 2019 yang menampilkannya sebagai Ikon Selebriti.

Mengulas pembabitannya dalam acara itu, Siti berkata, sebagai ikon, dia ditugaskan mempromosikan program yang bakal berlangsung pada 26 Oktober ini di Putrajaya.

“Kalau boleh, saya mahu 3,000 peserta mengayuh basikal pada hari itu. Bagi mereka, golongan selebriti lebih mudah menarik perhatian orang ramai menyertai acara ini. Harapan saya, program ini mendapat sambutan ramai,” katanya.


Air Panas Jejas Kesuburan Lelaki, Isteri Sila Take Note Ya!

Ada suami yang cukup gemar berendam dengan air panas. Malah kadangkala minta isteri sediakan air panas untukmandian, selepas pulang daripada kerja. Air panas memang baik dan melegakan selepas kepenatan. Namun ada kesannya pada lelaki.

Lelaki yang suka mandi berendam dalam air panas untuk menghilangkan lenguh seluruh badan disaran berfikir dua kali sebelum berbuat demikian.

Hal ini kerana ia boleh menjejaskan kesuburan selama beberapa bulan. Amalan mandi berendam dalam air panas melebihi tempoh 30 minit didapati boleh menurunkan kesuburan lelaki sehingga 491 peratus.

Kajian penyelidik dari Universiti California, San Francisco ke atas 11 lelaki yang menghadapi masalah kesuburan terbukti dengan rendahnya paras kesuburan mereka.

Bagaimanapun, kesan mandian air panas ke atas kesuburan ini boleh kembali ke tahap yang normal selepas tiga hingga enam bulan tidak melakukan aktiviti rendaman ini.

Untuk tempoh hentian ini, tahap pergerakan sperma meningkat di antara 12 hingga 34 peratus. Jadi sebelum bersauna mahupun berendam, berfikirlah sebaik-baiknya.

4 Perkara Jejas Kesuburan

* Kafein baik untuk merangsang otak malah merangsang daya seksual namun ianya kurang sesuai untuk perkembangan hormon kesuburan. Tingkatkan kesuburan suami dengan amalan meminum dua gelas susu sehari. Itu lebih baik!

* Amalkan pemakanan seimbang seperti pengambilan multivitamin supaya badan dibekalkan dengan bekalan zink, selenium dan asid folik yang mencukupi untuk menghasilkan sperma. Multi vitamin juga mengandungi antioksiden seperti vitamin C dan E yang melindungi sperma daripada kerosakan.

* Kurangkan tekanan berpanjangan kerana jika tidak diatasi ia akan mengganggu hormon yang diperlukan untuk penghasilan sperma.

* Sebaiknya kurangkan merokok kerana perokok hanya akan menghasilkan 200 juta sperma sahaja berbanding 500 bagi lelaki tidak merokok.

Buat isteri, sila ambil perhatian!


Cantik Dengan Asam Jawa, Memang Boleh Sangat Sesiapa Pun Mencubanya. Pasti Puas Hati!

Tidak semua antara kita berpeluang memanjakan diri di Spa untuk mendapatkan perawatan wajah dan kecantikan tubuh badan. Apatah lagi bila sepanjang masa asyik sibuk mengurus anak-anak dan keluarga hinggakan terlepas pandang untuk mengambil berat tentang penjagaan wajah hingga menyebabkan terlihat kusam dan kulit berjerawat.

Jadi apa kata lakukan perawatan dan penjagaan kecantikan di rumah dengan menggunakan bahan-bahan sedia ada sahaja. Ianya jauh lebih mudah dan selamat bahkan kesannya juga tidak menghampakan.

Umpamanya, mungkin sebelum ini asam jawa hanya digunakan di dalam masakan namun hakikatnya sejak zaman berzaman lagi ia telah digunakan dengan pelbagai cara dan tidak dinafikan bagus untuk perawatan kecantikan.

Nak tahu bagaimana kaedah dan caranya, di sini dikongsikan untuk sama-sama amalkan. Jom semak.

Menggunakan Asam Jawa Untuk Kecantikan, Boleh Cuba Untuk Selulit Juga.
Asam Jawa juga terkenal dalam petua dan perubatan tradisional.

1. Tanggalkan sel kulit mati

Asam Jawa mampu untuk menanggalkan sel kulit muka yang telah mati. Caranya ialah sapukan Asam Aawa pada wajah dan biarkan selama lebih kurang 20 – 30 minit. Sambil menunggu ianya kering, anda boleh mengurut kulit wajah supaya sel-sel kulit yang mati tersebut turut tertanggal. Kemudian, bilas dengan air bersih.

2. Hilangkan Jerawat

Bancuh 3 biji atau 3 sudu besar Asam Jawa dengan air panas. Tunggu sehingga bancuhan sejuk sebelum menapisnya untuk menagsingkan bahan-bahan yang tak diperlukan. Air bancuhan yang telah ditapis itu dijadikan air pencuci muka pada setiap pagi.

3. Cerahkan kulit

Bancuh Asam Jawa dengan air panas. Kemudian ambil serbuk kunyit dan gaulkan bersama air bancuhan Asam Jawa tadi. Sapukan keseluruhan wajah dan badan. Biarkan selama 15 minit sebelum dibilas dengan air bersih.

4. Hilangkan selulit

Untuk masalah ini 4 bahan utama diperlukan iaitu Asam Jawa, lemon, bakin soda, dan gula. Campurkan bahan-bahan ini dan gaulkan sehingga sebati. Kemudian sapukan di bahagian kulit yang bermasalah tersebut. Urut ikut arah jam. Biarkan selama 10 minit. Akhir sekali bilas denan menggunakan air suam.

Selain untuk tujuan kecantikan, asam jawa juga bagus digunakan sebagai alternatif untuk meredakan eczema mahu pun mengurangkan rasa mual.

5. Rawat Eczema

Ambil segenggam daun asam jawa (daun ya , bukan buah..!) dan kunyit hidup sebesar ibu jari. Tumbuk dan kisar 2 bahan ini sehingga lumat. Kemudian sapukan ke bahagian kulit yang bermasalah.

6. Pening rasa nak muntah

Ambik segenggam asam jawa, bawang kecik 3 biji ditumbuk (jangan hancur) dan air bersih 1/2 cawan. Campurkan kesemua bahan diramas hingga sebati. Dah boleh sapu dikepala.

Ini memandangkan rahsia keintiman rumah tangga bukan sekadar memiliki wajah yang cantik dan bentuk badan yang langsing, tetapi bagaimana cara menjaga dalaman diri juga sesuatu yang perlu diambil berat oleh wanita bergelar isteri. Jadi tidak salah kiranya amalkan petua-petua ini untuk kebaikan diri.

Selamat mencuba!


4 Bahan Ini Bantu Hilangkan Masalah Bau Badan. Wajib Cuba Jika Mahu Wangi Dan Suami Sayang Selalu!

Jangan sesekali anggap masalah bau badan benda yang remeh. Lebih-lebih lagi buat anda yang sudah berkahwin. Boleh menimbulkan ketidakselesaan kepada pasangan untuk berada dekat dengan kita.

Jadi, sebelum suami atau rakan merungut tentang hal ini atau mungkin menjauhkan diri, sebaiknya cuba atasinya dengan segera. Bau badan terjadi bukan hanya disebabkan oleh peluh di ketiak semata-mata. Ia disebabkan kurangnya penjagaan kebersihan tubuh badan.

Bakteria dan virus yang membiak sehingga mengeluarkan sejenis bau yang kurang enak. Kita mungkin tidak sedar akan bau tersebut.

Selain pemakaian produk moden, ada juga cara alami yang boleh membantu mengatasi masalah ini. Jom Semak kaedah tradisional ini :

1. Guna Daun Sireh

Daun sireh antara tumbuhan yang dapat menghilangkan bau badan. Antara caranya adalah dengan ramas daun sirih dan campurkan dengan tawas. Kemudian letakkan pada bahagian-bahagian tubuh yang cenderung untuk berbau seperti ketiak, celahan paha dan juga bahagian tubuh lain dapat menghilangkan masalah bau badan ini.

2. Mandian Susu

Selain itu, mandi susu juga dapat memulihkan masalah bau badan. Rawatan dengan susu yang dikombinasikan dengan campuran susu soya, susu kambing, madu dan juga aromaterapi memberi impak segar dan harum kepada tubuh. Berendamlah selama 15 hingga 20 minit, sekali setiap minggu. Lama kelamaan masalah bau badan anda akan dapat dikurangkan.

3. Ratakan Timun

Timun juga dikatakan dapat menghilangkan masalah bau badan. Potong timun kepada beberapa kepingan kecil kemudian gosok dan jadikan sabun ketika mandi. Ratakan keseluruh tubuh kemudian barulah dibilas dengan air bersih.

4. Air Cengkih

Bunga cengkih yang kita gunakan sebagai tumisan boleh juga dijadikan sebagai pengubat menghilangkan bau badan. Rendam dalam air panas, suamkan dan kemudian minum airnya. Amalkan.


Nak Bawa Keluarga Melancong Ke China, Vietnam Atau Korea, Kena Cuba Trik Ni Agar Selesa Ke Toilet!

Kita sering mendengar perkongsian pengalaman keluarga orang lain  melancong keluar negara. Punya kisah yang menarik dan ada kalanya kita rasa  pelik.

Contohnya dalam keperluan membawa bekas berisi air atau botol air ke dalam tandas jika melancong ke negara China, Korea, Vietnam dan sebagainya.

Mengetahui hal itu, bagi memberi kemudahan buat kita anak beranak yang hendak melancong ke negara tersebut, ayuh baca perkongsian daripada Haya Yahya ini tentang trik yang dilakukannya. Jom semak.

Saya pasti semua orang tahu kegunaan barang di dalam gambar ni. Tapi kita bukan nak guna softenernya. Kita nak guna bekas softener ni.

Bekas nilah yang saya akan bawa travel jika ke negara-negara seperti China, Korea, Vietnam dan sewaktu denganya.

Kenapa nak nak bawa? Bekas ni amat berguna jika ke toilet. Kebanyakkan negara yang saya sebutkan tadi, toiletnya tiada paip air atau bidet. Jadi bekas nilah penyelamatnya.

Sebelum masuk toilet isi dulu bekas ni dengan air di singki, lepas tu pandai-pandailah setel masalah anda.

Mudah dibawa, ringan dan boleh recycle beberapa kali.

Sekian tips dari saya…. HAPPY TRAVELING TO ALL TRAVELERS……


“Luluh Hati Tapi Nak Bebas Covid,  Serah Diri.” Baby Kena Swab Test Sampai Menangis, Isteri Fad Bocey Syukur Anak Tetap Kuat!

Ibu mana yang tak sedih dan pilu bila mana anak yang masih kecil terpaksa menjalani ujian calitan selepas terdedah dengan individu yang postif Covid -19.

Demikian perasaan isteri Fad Bocey, iaitu Nur Syahirah Rahman, bila mana anak bongsunya, Ibrahim Jibriel terpaksa melakukan ujian tersebut.

Menerusi perkongsian tersebut, mereka menerima maklumat bahawa mereka ada berjumpa dengan individu yang positif COVID-19.

Tempoh selepas dapat tahu mengenai perkara itu adalah seminggu kemudian, dan mereka tidak menunjukkan sebarang simptom pada ketika itu. Bagaimanapun, tidak lama selepas itu anaknya mengalami batuk dan selesema.

Kami ada dapat perkhabaran ada berjumpa dengan org yg positif tapi we not close contact tau .masa dpt tau tu dh seminggu .so Alhamdulillah tkda simptom semua .tapi lepastu zayyan aminah dengan ibrahim mcm batuk selsema .tak teruk but seriously covid ni dtgkan kerunsingan yg lain mcm

Hati mak ,tk kisah klu kita yg diduga tapi jauhkan la dri anak2 .bila dh tk sedap hati cpt2 contact kaklong @kai_kaklong .

As usual insan yg paling bnyk bgi nasihat ,bgi semangat .ya Allah klu brcakap dgn kaklong rasa mcm lega sgt .so bila kaklong tnya semua then we decide utk buat test tu kt semua org .

Ibrahim such a good and strong boy sayang .dia tgok team @kumpulan_megaklinik_zahran pakai ppe dia usya ja 🤣🤣 .luluh hati tapi utk make sure semuanya in a good condition and bebas dri covid kami serah diri .

Time skrg sgt crucial .selain doa kita usaha .doa pada Allah lindung la keluarga kita .avoid diri dari tempat sesak .kalau pikir kehendak mcm2 benda nk buat tapi ya Allah tengok tempat2 yg sesak tu sedih .kita nak hidup bebas mcm dulu .tapi kita sendiri tkda usaha .

Buat yg tengah bertarung dengan virus ni moga Allah kurniakan kalian kekuatan dan permudahkan urusan semua yg menghadapinya .stop dari mengeluh diuji selebihnya panjat kesyukuran atas nikmat yg Allah bagi .percaya la one day dunia kita akan bebas dari covid19 ni .Allah sedang uji kita ❤


Inspirasi! Luar Biasa Jati Diri Wanita Ini, Walaupun Menghidap Penyakit Mucopolysaccharidosis

Anugerah tuhan -Mucopolysaccharidosis

Kemahiran diri – keyboard

Belajar lukisan Folk Art

Kini melukis di kanvas pula

Kecekalan kakaknya jadi paparan di media massa

Cekal sungguh wanita ini. Nyata, terbukti, tanpa usaha, rezeki tidak akan datang mengolek. Kepada Nur Fariza, semoga kental setiap cabaran yang mendatang. Selamat berjaya!

Sumber: Instagram Ahmad Faiz


Cara Ini Bantu Pokok Bunga Tetap Segar Walaupun Tanpa Disiram. Confirm Bunga Tak Layu Waktu Balik Beraya Nanti!

Kurang Seminggu lagi kita akan menyambut Syawal, pastinya tak sabar nak balik beraya di kampung kan. Bagi anda yang sukakan hobi menanam pokok bunga, pasti pening kepada, bagaimana nak tinggalkan pokok bunga tanpa disiriam. Bimbang pula nanti akan layu dan mati.

Bagaimana nak memastikan tanaman sentiasa dijaga dan segar sentiasa? Kaedah ini juga sesuai dipraktikkan jika anda mahu bercuti panjang. Ikuti langkah mudah ini:

Selamat mencuba!

Sumber:www.cilibangi.com


Bahaya Minum Air Banyak? Ikuti Nasihat Dr Ini.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


Bahayakan Nyawa Demi Peperiksaan, Murid Ini Tempuh Laluan Paip Licin, Netizen Sebak!

Bahayakan nyawa demi peperiksaan, murid ini sanggup tempuh laluan batang paip yang l licin. Situasi ini membuatkan wargamaya meluahkan rasa sebak.

Tular video mengenai kepayahan murid-murid ini untuk menuju ke sekolah. Lebih mengejutkan keberanian murid ini untuk melalui batang besi dalam keadaan ais sungai yang deras. Difahamkan kejadian itu berlaku di Kg Mangsian Baru Keningau, Sabah.

Dia juga ada menjelaskan bahawa sebelum ini telah mendapat perhatian daripada Yang Berhormat.

Namun sehingga kini masih belum mendapat sebarang tindakan susulan yang dilakukan di kawasan berkenaan.

Seterusnya ikuti perkongsiannya.

Setiap kali musim hujan terpaksa ambik risiko lalu di paip tu biarpun licin.

Sudah pohon jambatan gantung. YB Flovia sudah lawat lokasi dan kg Mansiang Baru. Dengan yakinnya bulan 4 ni tahun jambatan akan di buat.

Kami sebagai penduduk,lega dan gembiranya dengar janji YB. Tapi tunggu punya tunggu sekarang bulan 7 sudah.

Belum nampak tanda-tanda pembinaan. Sampai bila kami mau tunggu. Tunggu ada nyawa melayang dulu kali baru kena buat kan…

Ambil Risiko Demi Peperiksaan

Difahamkan kanak-kanak berkenaan terpaksa mengambil risiko ekoran sedang menjalani peperiksaan. Terpaksa ke sekolah walaupun mengetahui laluan yang bahaya bakal ditempuhi.

Moga perkongsian ini menjadi pencetus jambatan dapat dibina bagi membantu masyarakat di sana menjalani rutin harian dengan sempurna.

Keluarga Talk: Mengukir Bahagia Tidak Semestinya Harus Korban Diri


Posmen Hantar Ubat Sampai Depan Rumah. KKM Tanggung Kos Penghantaran Hingga 30 Jun. Syukur!

Kebimbangan penularan wabak virus bahaya covid19 menyebabkan kerajaan Malaysia mengadakan lanjutan PKP sehingga 28 April 2020. Terbaru usaha ini dikemaskan lagi apabila Kementerian Kesihatan dengan kerjasama Poslaju akan menghantar ubat-ubatan kepada rumah pesakit. Ia bertujuan bagi mengurangkan risiko penularan wabak COVID-19.

Ini bermakna pesakit tidak perlu ke Klinik Kesihatan KKM untuk mendapat ubat, hanya tunggu ubat dihantar ke rumah. Namun perkhidmatan inj hanya untuk pesakit yang memerlukan ubat susulan dalam bentuk tablet dan kapsul sahaja.

Malah, Kementerian Kesihatan juga akan menampung kos penghantaran ubat kepada anda sehingga 30 Jun ini.

Berikut langkah bagi mendapatkan perkhidmatan penghantaran ubat susulan melalui pos.

1.Hubungi fasiliti kesihatan di mana pesakit mendapat rawatan
2.Pesakit akan didaftarkan jika kriteria dipenuhi.
3.Farmasi akan menyediakan bekalan ubat susulan.
4.Bekalan ubat akan dihantar Poslaju ke rumah pesakit di dalam lingkungan kawasan.

Walaubagaimanapun, penghantaran hanya melibatkan ubat-ubatan tablet dan kapsul. Hal ini kerana ubat cecair serta ubat yang memerlukan cara penyimpanan khusus seperti insulin yang memerlukan penyimpanan pada suhu 2 hingga 8°C tidak dapat dihantar melalui khidmat ini.

PENGHANTARAN DITANGGUNG KKM SEHINGGA 30 JUN

Bekalan ubat melalui perkhidmatan tambah nilai farmasi (Value added services : VAS) di fasiliti Kementerian Kesihatan Malaysia semasa tempoh perintah kawalan pergerakan COVID-19

Kementerian Kesihatan Malaysia amat memandang serius kepentingan kepatuhan pesakit terhadap rawatan yang telah diberikan. Justeru, bagi memastikan bekalan ubat susulan kepada pesakit ini tidak terganggu di samping penjarakan sosial dikekalkan, pihak kementerian amat menggalakkan pesakit yang diberikan rawatan ubat untuk penyakit kronik supaya menggunakan Perkhidmatan Tambah Nilai Farmasi (Value Added Services, VAS) yang telah sedia ada ditawarkan di fasiliti Kementerian Kesihatan Malaysia. Antara perkhidmatan VAS yang ditawarkan adalah:

i. Ubat Melalui POS (UMP)
ii. Farmasi Pandu Lalu
iii. Locker4U, DAN
iv. Sistem Temujanji Farmasi (Cth: Telefon & Ambil, SMS & Ambil dan sebagainya)

Pesakit digalakkan untuk menggunakan perkhidmatan pembekalan UMP dalam tempoh Perintah Kawalan Pergerakan ini. Perkhidmatan UMP ini membolehkan ubat dihantar terus ke rumah pesakit tanpa pesakit perlu datang ke hospital atau klinik kesihatan bagi mengambil bekalan ubat susulan mereka.

Untuk makluman semua, sebelum ini kos penghantaran bagi perkhidmatan UMP adalah sebanyak RM5.30 hingga RM10.60 mengikut berat dan zon penghantaran. Kos ini ditanggung oleh pesakit dan perlu dibayar secara tunai (cash on delivery) kepada pihak Pos Malaysia, semasa pesakit menerima bekalan ubat.

Bagi meringankan beban pesakit, bermula 6 April 2020 hingga 30 Jun 2020, iaitu bagi tempoh 3 bulan, kos penghantaran ubat melalui perkhidmatan UMP yang dianggarkan sebanyak RM638,000 akan ditanggung oleh Kementerian Kesihatan Malaysia.

Ubat-ubat yang boleh dibekalkan melalui perkhidmatan UMP ini adalah ubat-ubat biji seperti tablet dan kapsul. Bagi ubat cecair dan ubat yang memerlukan cara penyimpanan khusus seperti insulin yang perlu disimpan dalam peti sejuk pada suhu 2-8⁰C, pesakit disarankan untuk menggunakan pilihan perkhidmatan VAS yang lain seperti yang dinyatakan sebelum ini.

Bagi mendapat maklumat lanjut berkenaan perkhidmatan VAS yang disediakan, pesakit diminta untuk menghubungi unit farmasi di fasiliti Kementerian Kesihatan Malaysia di mana mereka menerima rawatan untuk didaftarkan bagi mendapatkan perkhidmatan ini.

Sekiranya terdapat sebarang pertanyaan tentang ubat-ubatan, orang awam boleh menghubungi Pusat Panggilan Farmasi Kebangsaan (National Pharmacy Call Centre, NPCC) melalui talian 1800-88-6722 (Isnin hingga Jumaat, 8.00 pagi hingga 5.00 petang, kecuali cuti umum).

Datuk Dr.Noor Hisham Abdullah,
Ketua Pengarah Kesihatan Malaysia


Tak Pernah Singgah Bazar Ramadan, Order KFC Abah Tak Makan. Kenangan Mengusik Jiwa, Undang Sebak Netizen.

Kasih sayang ibu ayah tiada tolok bandingnya untuk membesarkan anak-anak. Mereka sanggup berkorban penat lelah untuk memastikan anak-anak cukup keperluan.

Dengan gaji yang kecil, tetap berusaha memberikan anak-anak yang terbaik. Ikuti kisah meruntun jiwa ini. Moga ia menjadi manfaat untuk kita sentiasa menghargai jasa ibu ayah yang membesarkan kita.

Puluh tahun Abah aku kerja Guard kat kilang Prai.. Masuk bulan Ramadan kami memang tak pernah pi bazar.

“Pasaipa Abah aku lalu depan bazar Ramadan tapi tak singgah?” Tapi la ni aku faham sebab apa..

Kalau Abah aku ada duit dia mesti kami dah pi bazar ramadhan.. Kalau nak makan sedap tunggu malam 27 likur.. Masjid nanti buat kenduri.

So lepas Asar kami nanti pi pau kat Masjid.. Teringat juga dulu kalau Abah aku bawa pi pasar malam.. Dia akan beli kat aku tengok ayam 5 ketul seringgit.

Masa tu aku dah cukup bahagia.. Bahagia itu sangat subjektif.. Aku faham kalau tak dak mak pak nak bagi anak² makan tengkok tapi itu sahaja yang dia mampu..

Dulu Sebulan Sekali Merasa KFC, Order Sepinggan 3 Ketul

Dulu sebulan sekali ja merasa KFC kat Prai.. Lepas Abah aku ambil gaji kat Bank Ban Hin Lee Prai, terus bawa pi KFC. Abah aku order sepinggan je hat ayam 3 ketul tu..

Panggil plate apa tak tau. Abah tak makan dia tengok ja aku makan.. Sebab duit gaji baki nak guna utk sebulan lagi..

Pernah sekali aku teringat betul kenangan abah aku bawa aku makan KFC.. Aku drive sambil teriyak dari Bangi ke Penaga semata² nak bawa pula abah makan KFC.

Sampai kt Penaga.. Terus aku naik motor dgn Abah pi KFC Bertam.. Aku pula order ayam 3 ketul dan tengok abah makan macam Abah aku pernah buat kat aku dulu..

Abah aku tanya awat hang tak makan? Sama soalan aku pernah tanya kat abah aku dulu..

Hangpa nak tau dak?.. Itulah last aku naik motor dengan Abah.. Lepas tu Abah aku dah tak dak

Kalau hampa nak rezeki hangpa mencurah² mcm curahan ayaq hujan.. Hangpa nak keberkatan dalam hidup. Buat baiklah dekat Mak Pak hangpa sampai akhir hayat depa..

Sumber: Johari Abdul Wahab

Keluarga Talk: PUASA MENDIDIK JIWA KELUARGA SAKINAH

Bintang Kecil:

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz